title: Pekka Koskela

text: Kolomnan EM-kilpailuissa 2018 Koskela saavutti joukkuesprintissä hopeaa Mika Poutalan ja Harri Levon kanssa.


title: Pekka Koskela

text: Olympialaisiin Koskela on osallistunut vuosina 2006, 2010, 2014 ja 2018. Vuonna 2006 Torinossa hän oli 500 metrillä kymmenes ja 1000 metrillä 31:s. Vancouverissa 2010 hän sijoittui 500 metrin kisassa sijalle 33 ja Sotšissa 2014 samalla matkalla 17:nneksi.


title: Pekka Koskela

text: Koskela on 188 senttimetriä pitkä ja painaa 84 kilogrammaa. Hän edustaa Seinäjoen Urheilijoita. Koskelan Pasi-veli oli myös Suomen maajoukkuepikaluistelija ja myöhemmin maajoukkuevalmentaja.


title: Tampereen Työväen Teatteri

text: Tampereen Työväen Teatteri (lyhenne TTT) on Tampereella vuodesta 1901 lähtien toiminut teatteri ja Suomen ainoa ammattiteatterina toimiva työväenteatteri. Teatteri on Tampereen Teatterin lisäksi toinen Tampereen suuri teatteri, jossa käy vuosittain noin 150 000 katsojaa. Ensi-iltoja on vuosittain noin 10 ja esityksiä yli 500.


title: Tampereen Työväen Teatteri

text: Teatteri toimi pitkään Hämeenpuiston varrella sijaitsevassa Tampereen työväentalossa. Teatterille valmistui työväentalon viereen, Hämeenpuiston varteen, uusi rakennus vuonna 1985.Teatterin toiminta sai alkunsa harrastajateatterina Tampereen työväenyhdistyksen huvitoimikunnan näytelmäiltamien pohjalta, joita oli järjestetty vuodesta 1895 alkaen. Kosti Eklund (Elo) työväenyhdistyksen "suuren huvitoimikunnan" puheenjohtajana oli aloittamassa toimintaa. 12. lokakuuta 1895 oli ensimmäinen iltama-luonteinen esitys, jossa pienoisnäytelmien ("Kihlaus", "Margareta") kanssa kilpaili katsojien kiinnostuksesta sähkölamppuvalaistus. Teatterin ensimmäinen ensi-ilta 27. syyskuuta 1901 oli Minna Canthin näytelmä "Anna-Liisa".


title: Tampereen Työväen Teatteri

text: TTT alkoi kehittyä ammattiteatteriksi vuonna 1906, jolloin sen johtajaksi valittiin Tampereen Teatterin näyttelijä ja ohjaaja Tilda Vuori. Hän johti teatteria vuodet 1906–1917 luoden suhteet kotimaisiin kirjailijoihin, Johannes Linnankoskeen, Jalmari Finneen, Teuvo Pakkalaan, Konrad Lehtimäkeen ja Eino Leinoon.


title: Tampereen Työväen Teatteri

text: Ennen sisällissotaa teatterin johtajaksi nimettiin yleisön suosikki, näyttelijä Aarne Orjatsalo, jonka kausi jäi lyhyeksi. Teatteri ei toiminut puoleentoista vuoteen.


title: Tampereen Työväen Teatteri

text: Seuraava teatterinjohtaja oli näyttelijöiden kouluttaja Kosti Elo, joka johti teatteria 1919–1940. Tuon ajan merkittävimpiin töihin kuului Ernst Tollerin Koneittenmurskaajat vuonna 1923. Tästä alkoi teatterin ekspressionistinen kausi, jolloin esitettiin myös operetteja.


title: Tampereen Työväen Teatteri

text: Sotavuosien 1940–43 aikana teatterinjohtajana toimi Edvin Laine, joka teki TTT:sta koko kansan teatterin. Vuosina 1943–66 teatteria johti toinen vahva persoona, ohjaaja Eino Salmelainen.


title: Tampereen Työväen Teatteri

text: Ohjaaja Eugen Terttulan kaudella 1964–68 syntyi vuonna 1965 Kellariteatteri, jossa TTT teki studionäyttämön kokeiluja. Tällöin esitettiin Brechtin teoksia ja Arvo Salon Lapualaisooppera. Suosittuja olivat Samuel Beckettin neljä pienoisnäytelmää sekä Eeva-Liisa Mannerin "Uudenvuoden yö", joka sai kriitikolta positiiviset arviot: sen "tasoista tekstiä teatterimme eivät omaan maan kirjoittajilta ole saaneet aikoihin. 'Uuden vuoden yö' on korkean tason taiteilijan kirjoittama näytelmä".


title: Tampereen Työväen Teatteri

text:
Poliittisen aktivoitumisen vuosina 1968–73 TTT:n johtoon tuli Kai Savola. Eeva-Liisa Mannerin Poltettua oranssia esitettiin Kellariteatterissa yhdeksän vuotta. Vili Auvinen ohjasi Teuvo Pakkalan Tukkijoella. Johtajana oli 1974–81 näyttelijä Lasse Pöysti. Ohjaaja Mikko Majanlahti johti teatteria vuosina 1982–86. Vuonna 1986 uudessa toimitilassa aloittaneelle teatterille valittiin johtajaksi Taisto-Bertil Orsmaa, joka oli johtajana vain muutaman kuukauden.
Teatterissa kokeiltiin uutta johtamistapaa, jossa oli johtoryhmä ja johtaja Simo Tavaste (1988–90). Vuonna 1990 teatterissa palattiin perinteiseen johtamismalliin: johtajaksi valittiin yksi taiteellinen johtaja, joka päättää ohjelmistosta, ohjaaja Jussi Helminen.


title: Tampereen Työväen Teatteri

text: Vuonna 1998 teatterinjohtajaksi valittiin Esko Roine, jonka kausi päättyi syksyllä 2006. Tällöin TTT:n johtajaksi tuli sen apulaisteatterinjohtajana toiminut Riku Suokas, joka johti teatteria vuoden 2013 kevätkauden loppuun. Sen jälkeen johdossa aloittivat toimitusjohtaja Kai Hintsanen ja taiteellinen johtaja Maarit Pyökäri. Syksystä 2014 alkaen teatterinjohtajana on toiminut Maarit Pyökäri.Teatterin historiasta on julkaistu Panu Rajalan kirjasarja, joka sisältää teokset:


title: Jääkiekko talviolympialaisissa 1968

text: Jääkiekko oli ohjelmassa 1968 talviolympialaisissa. Turnaus oli viimeinen, joka oli samalla myös maailmanmestaruuskilpailut sekä Euroopan mestaruuskilpailut. Kisoihin osallistui 14 joukkuetta. Kaikki MM-kisojen A-sarjassa pelanneet 8 joukkuetta, B-sarjan neljä parasta, C-sarjan voittaja sekä isäntämaa Ranska oli kutsuttu turnaukseen. B-sarjassa pelannut Puola ei kuitenkaan osallistunut, joten Itävalta sai paikan. Turnauksessa joukkueet jaettiin kahteen ryhmään: A-ryhmässä pelattiin sijoista 1–8 ja B-ryhmässä sijoista 9–14. Viisi A-sarjan parasta sijoitettiin suoraan A-sarjaan, loput kolme A-sarjan joukkuetta karsivat paikasta kolmen parhaan B-sarjalaisen kanssa. Loput joukkueet laitettiin B-ryhmään. Karsinta oli yksiosainen: voittaja pääsi A-ryhmään ja häviäjä joutui B-ryhmään. Ottelut käytiin 4.–17. helmikuuta 1968.


title: Jääkiekko talviolympialaisissa 1968

text: Turnauksessa Tšekkoslovakia tarjosi kovan vastuksen ennakkosuosikki Neuvostoliitolle. Käynnissä ollut Prahan kevät antoi tšekkoslovakialaisille niin paljon tunnetta, että se onnistui voittamaan Neuvostoliiton maiden keskinäisessä ottelussa. Tappio oli Neuvostoliiton maajoukkueelle ensimmäinen arvokisoissa viiteen vuoteen. Ennen viimeistä kierrosta kolmella joukkueella oli vielä mahdollisuus olympiavoittoon, joten jännitys säilyi loppuun asti.


title: Kuttula

text:
Kuttula oli vuosina 1988–1999 Mäntyharjulla Etelä-Savossa toiminut yksityinen koulukoti ja perhekoti.
Ennen sitä se toimi Anjalankosken Ummeljoella.


title: Kuttula

text: Kuttula oli lastensuojeluyksikkö, joka erikoistui vaikeissa tilanteissa olevien lasten hoitamiseen. Lasten perhetausta oli vaikea, ja takana oli usein pitkä laitoskierre. Monilla oli rikos- ja huumetaustaa.


title: Kuttula

text: Kuttulan "isä" oli entinen poliisi Kari Björkman.


title: Kuttula

text: Yhteisö väitti tukeutuvansa seuraavanlaisiin periaatteisiin:Yhteisö kävi muun muassa Nepalissa. Lapset, jotka kokivat itsensä "sosiaaliongelmiksi" ja harminaiheuttajiksi, tekivät oman osansa kehitysavusta. He ottivat myös vastuuta omasta koulunkäynnistään, joka monissa tapauksissa oli kärsinyt pitkistä tauoista.


title: Kuttula

text: Kuttula tuli kuuluisaksi vuonna 1998, kun MTV3:n Rikosraportissa näytettiin paikalla kuvattu kotivideo. Siinä tainnutettiin vuohi lyömällä sitä vasaralla päähän, minkä jälkeen vedettiin kurkku auki ja kaivettiin silmä päästä vuohen sätkiessä. Sen jälkeen videossa ammuttiin sikaa päähän ja tapettiin kukko. Kukko karkasi teurastettaessa ja Saksanpaimenkoira otti sen kiinni ja piteli paikoillaan, kunnes kukko oli kuollut.


title: Kuttula

text: Lisäksi osa lapsista syytti Kuttulan "isää", Kari Björkmania, muun muassa pahoinpitelystä ja seksuaalisesta ahdistelusta. Syytteet kaatuivat viimeistään Korkeimmassa oikeudessa.


title: Kuttula

text: Tapahtumien ilmitulon jälkeisen kohun ja oikeustoimenpiteiden saattelemana Kuttula muutti nimensä JUkolaksi ja Björkmanit lähtivät sieltä. Myöhemmin Kuttulan isä perusti perhekodin muualle. Kuttulan myönteisiä tuloksia nuoriin ei juuri kyseenalaistettu , mutta menetelmät saivat kovaakin kritiikkiä.


title: Onki

text: Onki on perinteinen yksinkertainen kalastusväline. Ongen osia ovat: vapa, siima, koho, paino ja koukku. Vavan avulla heitetään koukku veteen.


title: Onki

text: Onget jaetaan useisiin ryhmiin. Tavallisin on koho-onki.


title: Onki

text: Koho-ongessa on syöttinä usein mato, joka pujotetaan ongenkoukkuun. Käytännössä tämä tarkoittaa madon lävistämistä koukulla sen pitkittäissuunnassa. Koukun yläpuolella on muutama senttiä ylempänä pieni lyijypaino, jonka läpi siima kulkee. Sen tarkoituksena on upottaa syötti sopivaan syvyyteen ja pitää se siellä veden liikkeistä huolimatta.


title: Onki

text: Siimaa ylöspäin mentäessä seuraavana on ongenkoho, joka on usein styroksinen kelluke, jonka läpi siima kulkee, ja jossa siiman luistaminen ongenkohon sisällä estetään salpaavalla tikulla, joka puristaa siiman tikun ja kohon sisällä kulkevan reiän väliin kiinnittäen onkisyvyyden. Tappia poisvetämällä siima alkaa liikkua, jolloin kohon alapuolella veden alla olevan siiman pituutta ja samalla koukun syvyyttä vedenpinnasta voidaan säädellä.


title: Onki

text: Tavallisesti koho on pisaran muotoinen yläpuolelta kirkkaalla huomiovärillä maalattu styroksista tehty kelluke. Kohon läpi kulkeva siima lukitaan siihen pienellä tapilla. Kohoja on myös kevytrakenteisempia, joita herkkäliikkeisinä käytetään esimerkiksi kilpaonginnassa. Kohon tarkoitus on pitää ongenkoukku sopivalla ongintasyvyydellä ja samalla liikkeillään ilmaista kalojen tärpit. Ongenkoukkuun pujotetaan kalojen syöntihalua herättävä syötti. Perinteisiä syöttejä ovat kaste- ja savimadot. Niitä voidaan kaivaa peltomullasta, tai vaikka ostaa esimerkiksi huoltoasemilta tai kalastustarvikeliikkeistä. Varsinkin pitempien sateiden jälkeen kastemadot ja savimadot nousevat maan pintaan. Syöttinä voidaan käyttää myös kärpäsentoukkia, surviaissääsken toukkia, rusinoita, pullapaloja, yms. Syötteinä voi käyttää myös kalanpaloja tai pieniä (eläviä) kaloja. Tätä ongintaa kutsutaan täkyonginnaksi ja se houkuttaa varsinkin isompia ahvenia ja toisinaan myös haukia.


title: Onki

text: Aikaisemmin mato-ongen vapa tehtiin nuoresta muutaman sentin paksuisesta koivu-, haapa- tai pihlajapuusta tai vaihtoehtoisesti käytettiin ulkomailta tuotuja bambuvapoja. Vavan pituus oli noin 2 - 3 metriä. Katkaisun jälkeen puunoksat on oksittu puukolla vuolemalla. 1970-luvun loppupuolella lasikuituiset teleskooppionkivavat yleistyivät. Ne olivat ulottuvuudeltaan pidempiä kuin perinteiset puiset onkivavat ja keveämpiä sekä lyhyempiä kokoonpantuina kuljettaa, minkä vuoksi niistä tuli pääasiallinen vapatyyppi.


title: Onki

text: Ootto-onki on onki, jossa paino vie siiman vedenpohjaan ja koho tai kelluva syötti nostaa koukun vedenpohjasta pintaan päin. Ootto-onkea käytetään etenkin istutuskirjolohien pyynnissä, jolloin syötiksi sopii kelluva syöttitahna. Tällöin ei tarvita erillistä kohoa. Vavaksi soveltuu periaatteessa mikä tahansa, mutta yleensä kesällä käytetään virveliä ja talvella pilkkiä. Ongen painona käytetään joko vedellä täytettyä palloa tai metallipainoa. Se heitetään sopivan matkan päähän rannasta ja painosta lähtee ns. "tapsi" eli siima joka on muutaman kymmenen sentin pätkä painon ja kokun välillä. Tällä tavoin päästään pyytämään helposti pohjan tuntumaan missä saaliskalat usein viihtyvät.


title: Onki

text: Heitto-ongeksi kutsutaan koho-onkea, joka on liitetty virveliin. Etuna on, että onki voidaan heittää kauas rannasta ja suurten kalojen väsyttäminen helpottuu, kun on ylimääräistä siimaa kelalla.


title: Onki

text: Virveli on heittämiseen soveltuvalla kelalla ja siimalla varustettu onkivapa, johon voidaan liittää mikä tahansa viehe tai onki painottamatonta perhoa lukuun ottamatta.


title: Onki

text: Litka on myös onki, jossa on pienin välein useita kirkkaita koukkuja ilman syöttiä. Sitä käytetään silakan onginnassa esimerkiksi sillalta tai laiturilta käsin ja vapana kelattavaa virveliä. Litkaonginnassa ei käytetä kohoa. Tällä ongella silakkaparvesta voi saada vaikka joka koukkuun kalan yhdellä nostolla.


title: Onki

text: Suomen vesistöissä ongella voi saada saaliiksi lähes kaikkia kaloja. Onki on helposti saalista antava ja edullinen kalastusväline, joka sopii myös lapsille pienissä vesistöissä (kuten joissa ja lammissa) myös rannalta ongittaessa.


title: Onki

text: Mato-onkiminen ja pilkkiminen ovat jokamiehenoikeuksia. Mato-ongessa ei kuitenkaan saa käyttää viehettä eikä heittokalastukseen sopivaa kelaa ilman kalastuksenhoitomaksun maksamista ja vesialueen omistajan lupaa tai läänikohtaista viehekalastusmaksua.


title: Kalaverkko

text: Verkko on kalastuksessa käytettävä pyyntiväline, joka koostuu yhteenpunotuista langoista siten, että verkkoon muodostuu niin sanottuja verkon silmiä. Verkko on mattomainen silmäverkko.


title: Kalaverkko

text: Passiivisesti kalastavassa verkossa kala ui huomaamattaan verkonsilmään ja jää kiinni. Verkonsilmän koolla ja muodolla voidaan valita, millaisia ja minkäkokoisia kaloja halutaan saaliiksi. Verkko merkitään veteen kelluvilla merkeillä, jotta vesilläliikkujat osaavat varoa verkkoa ja kalastaja voi itse kokea (eli nostaa) verkot vedestä.


title: Kalaverkko

text: Riimuverkossa tavallinen verkko on madallettu kahdella isosilmäisellä riimulla (solmuväli useimmiten 300 mm). Riimuverkolla pyydetään isoa lahnaa ja isoa haukea, jotka jäävät paremmin kiinni riimuverkkoon kuin tavalliseen verkon silmään. Kun kala ui riimun läpi, verkko painuu toisen riimun läpi muodostaen pussin, johon kala jää vangiksi.


title: Kalaverkko

text: Aikaisemmin verkot kudottiin käsin. Nykyään verkon liina tehdään koneellisesti ja verkko voidaan pauloittaa joko käsin tai koneellisesti. Verkon kudonnassa, paikkaamisessa ja pauloittamisessa käytetään litteää neulaa, josta käytetään nimitystä "käpy". Aikaisemmin kävyt valmistettiin puusta, mutta nykyään ne tehdään yleensä muovista.


title: Katiska

text: Katiska on tavallinen kalastusväline ja yksi vanhimmista pyydysmalleista. Se tehdään nykyään yleensä rautalankaverkosta; aiemmin materiaalina olivat puusäleet eli liisteet ja havut. Katiska on veteen laskettu häkki, johon kalat pääsevät uimaan sisään kohtuullisen helposti, mutta josta pois pääseminen on kalalle vaikeaa.


title: Katiska

text: Sana "katiska" juontuu muinaisvenäjän häkkiä tarkoittavan sanan monikkomuodosta "kotĭci". Suomen kirjakielessä "katiska" mainitaan ensimmäisen kerran herra Martin 1500-luvun käännöksessä kuningas Kristofferin maanlaista.


title: Katiska

text: Liistekatiska eli sälekatiska eli kartiska tehtiin petäjästä pintapuusta kiskotuista liisteistä. Näistä esimerkiksi noin yhden senttimetrin paksuisista ja kolme senttimetriä leveistä säleistä lyötiin pohjaan pyöreähkö pesä ja sen nieluun rannasta johtava aita. Liisteet sidottiin toisiinsa koivuvitsaksin. Liisteiden väli oli yleensä alle 25 millimetriä ja siteiden väli 150 millimetriä. Liistekatiska ulottui veden yläpuolelle noin puoli metriä ja kalat poimittiin sieltä lippoamalla tai haaviamalla. Pesän malleja oli useita ja lokeroitakin saattoi olla useampia. Aita tehtiin usein havuista. Pyydyksen pystytys aloitettiin kevätjäiltä ja kevään kutukalat olivat pääsaalis. Katiskan saattoi pystyä pitää koko kesänkin paikoillaan. Liistekatiskoiden suosio alkoi taantua eri puolilla Suomea 1800-luvulla, jolloin mäntytukin arvo kohosi. Eräissä Pohjois-Pohjanmaan ja Kainuun tervapitäjissä ja toisaalta myös Vienan Karjalassa on puukatiskan käytöstä 1900-luvulle tultaessa tuskin lainkaan todisteita.


title: Katiska

text: Nykyisin katiskat tehdään paksusta rautalangasta ja rautalankaverkoista. Tällainen katiska upotetaan kalastuksessa vesistön (järven tai lammen) pohjaan nielu yleensä rantaan päin. Katiskassa on myötäsukainen nielu, josta kalat uivat helposti sisälle, mutta vain onnekkaimmat sattumalta osuvat uimaan takaisin ja vapauteen. Muut katiskaan joutuneet ovat siten katiskan kokijan saalista. Katiskaan on kiinnitetty naru, jonka toiseen päähän on sidottu pinnalla kelluva merkki, tupuri eli kuppu. Tupurin avulla katiska löydetään ja narusta nostetaan ylös kokemista varten.


title: Katiska

text: Katiskaa veteen laskiessa on syytä varmistua, että naru on riittävän pitkä ja tupuri yltää pintaan asti. Muussa tapauksessa katiska kadotetaan, sillä katiska kyllä vetää tyhjän muovigallonankin upoksiin. Ylimääräistäkään pituutta narussa ei saisi olla, sillä ohiajava moottorivene saa kelluvan narun helposti potkuriinsa.


title: Katiska

text: Kapean nielun kautta ei kannata yrittää ottaa kaloja, koska se menettää hentorakenteisena helposti kuosinsa ja samalla katiska pyytävyytensä. Katiskassa onkin suljettava pieni luukku, jonka kautta kalat varistellaan ulos katiskasta. Nielun kautta kaloja ei saa varistelemallakaan pois.


title: Katiska

text: Otettaessa katiska rannalle on ehdottomasti suljettava nielu, ettei sinne eksy maaeläimiä.


title: Kokeminen (kalastus)

text: Kokeminen tarkoittaa kalastuksessa ja metsästyksessä pyydyksen tarkistamista ja mahdollisen saaliin keräämistä. Kokemisen jälkeen pyydys viritetään uudelleen, jos pyyntiä halutaan jatkaa. Metsästyksen yhteydessä yleensä on kyse ansan tai loukun käytöstä. Kalastuksessa koetaan verkkoja, rysiä, mertoja, katiskoita ja pitkäsiimoja. Esimerkiksi verkon kokemisessa on olosuhteilla kuten veden lämpötilalla suuri merkitys kokuväliin, sillä lämpimässä monet kalalajit kuten siika ja kuha pilaantuvat nopeasti. Virtaavassa vedessä verkkopyydyksiin tarttuu likaa ja roskia, jotka heikentävät pyydyksen toimivuutta ja lisäävät verkon pinta-alaa, jolloin virtaus saattaa painaa pyydyksen mutkalle tai upoksiin.


title: Kokeminen (kalastus)

text: Sulan veden aikana verkot, rysät ja pitkäsiimat koetaan yleensä veneestä. Katiskat, rapumerrat ja eräät koukkupyydykset (esim. iskukoukku) voidaan asettaa pyyntiin niin, että ne voidaan kokea myös rannalta. Muun tyyppiset merrat koetaan veneellä tai suoraan kalapadon päältä. Jään alla sijaitsevat talvipyydykset koetaan avannon kautta. Katiskojen ja yksinkertaisten koukkupyydysten kokeminen ei vaadi erityisiä toimenpiteitä avannon puhdistamisen lisäksi, mutta verkon kokeminen eroaa enemmän kesäpyynnistä. Verkko tarkistetaan suurehkon kokuavannon kautta ja vedetään takaisin jään alle narulla, joka on kiinnitetty verkon toiseen päähän pienen naruavannon kautta.


title: Robert Ehrlich

text: Robert Leroy Ehrlich, Jr (s. 25. marraskuuta 1957 Maryland) oli Marylandin 60. kuvernööri vuosina 2003–2007. Hän on republikaani. Ehrlichistä tuli kuvernööri vuonna 2003 voitettuaan vaaleissa demokraattien ehdokkaan Kathleen Kennedy Townsendin äänin 51 % – 48 %. Hän toimi virassaan yhden kauden häviten vuoden 2006 vaalit Baltimoren demokraattiselle pormestarille, Martin O'Malleylle, äänin 53 % – 46 %. Ennen kuvernööriyttään Ehrlich toimi Yhdysvaltain edustajainhuoneen jäsenenä vuosina 1995–2003.


title: Stíny plamenů

text:
Stíny plamenů on tšekkiläinen black metal -yhtye, jonka laulaja-basisti Lord Morbivod perusti vuonna 1998. Yhtyeen nimi, vapaasti suomennettuna "hämärät liekit", syntyi Lord Morbivodin, ihailtua Pilsenin kaupungin viemäriverkoston tunneleita kynttilänvalossa. Morbivod kehitteli sanoituksiinsa black metal -lajityypille varsin epätavallisen "mytologisen" taustan erilaisine viemärien asukkeineen, joista mainittakoon esimerkiksi Pan Cistirensky ("The Sewage Disposal Lord"), Pani z Vodarny ("Lady of the Waterworks"), Syn Poklopu ("Son of the Manhole Lids") ja Mistr Jimac ("The Cesspool Master").
Lord Morbivod levytti yhtyeen kaksi ensimmäistä demoa sekä niitä seuranneet kolme albumia lähes yksin ja levyillä esiintyi vain muutama vieraileva laulaja. Hän myös soitti joitakin konsertteja Pilsenin viemäreissä. Vuonna 2005 yhtyeeseen liittyivät kitaristi Lord Egon ja rumpali Lord Sheafraidh, joka oli aikaisemmin soittanut Děčín nimisessä yhtyeessä. Lord Morbivod tarttui bassoon ja yhtye on siitä asti jatkanut tuossa muodossaan. Lähes kaikki Yhtyeen sanoitukset ovat tšekiksi.


title: Vokodlok

text: Vokodlok on romanialainen black metal -yhtye. Se perustettiin vuonna 2000 Transilvaniassa ja julkaisi ensimmäisen demonsa saman vuoden syksynä. Nimi Vokodlok juontuu sanasta "vukodlak", joka vanhalla romanian kielellä tarkoittaa ihmissutta, mystistä petoa, joka esiintyy useissa transilvanialaisissa taruissa. Yhtyeen nykyiset jäsenet ovat Andrei Pantiru (kitara), Bogdan Pantiru (basso), Florin Rusu (laulu) ja Theodor Alexuta (rummut), joista jälkimmäinen otti Claudiu Grosan paikan tämän lähdettyä yhtyeestä.


title: Luettelo esperantonkielisistä yhtyeistä

text: Tämä on luettelo yhtyeistä, joiden laulukieli on esperanto.


title: Louise Attaque

text: Louise Attaque on ranskalainen folk rock -yhtye. Se perustettiin vuonna 1994. Yhtye julkaisi ensimmäisen albuminsa, "Louise Attaquen" vuonna 1997. Sitä myytiin yli kaksi ja puoli miljoonaa kappaletta.


title: Ensemble Tirana

text: Ensemble Tirana on albanialainen kansanmusiikkiryhmä. Se perustettiin Tiranassa vuonna 1978. Ensemble Tiranaan kuuluu ryhmä laulajia ja tanssijoita sekä orkesteri.


title: Piet Mondrian

text: Piet Mondrian (vuoteen 1912 Mondriaan; 7. maaliskuuta 1872 Amersfoort, Alankomaat – 1. helmikuuta 1944 New York, Yhdysvallat) oli hollantilaissyntyinen taidemaalari, eräs tunnetuimmista abstraktin taiteen edustajista ja 1920-luvulla vaikuttaneen De Stijl -ryhmän perustajajäsen.


title: Piet Mondrian

text: Mondrianin tunnetuimpia teoksia ovat Kompositiot jotka koostuvat suorakulmaisista, puhtaiden päävärien sommitelmista.


title: Piet Mondrian

text: Mondrianin kutsui itse tyyliään neoplastisismiksi - siinä muodoilla, viivoilla ja väreillä on oma itsenäinen arvonsa, ei ympäröivän todellisuuden toistajina. Mondrianin töitä voidaan verrata musiikkiin: huilulla voi jäljitellä linnun laulua ja siveltimellä voi maalata linnun kuvan, mutta Mondrian pyrki "säveltämään omia kappaleitaan" ja luomaan kauneusarvoja ilman jäljittelyä.


title: Piet Mondrian

text: Mondrian aloitti taiteilijanuransa realistina ja siirtyi symbolismiin oltuaan yhteydessä teosofiaan. Tutustuttuaan kubismiin, etenkin Pablo Picasson ja Georges Braquen töihin vuonna 1911 Amsterdamissa pidetyssä näyttelyssä, hän päätti muuttaa Pariisiin. Siellä hän kuitenkin lähti kehittämään aivan omaa taidesuuntansa. Neoplastismi syntyi ensimmäisen maailmansodan aikana, kun Mondrian oli Alankomaissa.


title: Piet Mondrian

text: Mondrian muutti Yhdysvaltoihin 1940. Hän loi siellä entistä värikkäämpiä teoksia, joiden sanotaan heijastavan suurkaupungin sykettä ja jazzin rytmejä.


title: Nene (laulaja)

text: Nene (s. 1980, Maputo) on mosambikilainen laulaja. Hän lauloi lapsena kirkossa. Vuodesta 1998 lähtien hän on laulanut yhtyeissä Os Monstros ja Calanga. Vuonna 2001 kokoelmalevyllä "The Rough Guide to Marrabenta Mozambique" julkaistiin Nenen ennen julkaisematon soolokappale "Africa".


title: Nene

text: Nene voi tarkoittaa ainakin seuraavia:


title: Busi Mhlongo

text: Busi Mhlongo (oik. Victoria Busisiwe Mhlongo; 28. lokakuuta 1947 Inanda, KwaZulu-Natal – 15. kesäkuuta 2010) oli eteläafrikkalainen laulaja. Hän oli zulu ja lauloi zuluksi.


title: Busi Mhlongo

text: Mhlongo syntyi Inandassa, mutta muutti 1970-luvulla Portugaliin ja sieltä Lontooseen. 1980-luvulla Mhlongo teki kiertueita yhtyeensä Twasan kanssa.


title: The Sims 2: Yliopisto

text:
The Sims 2: Yliopisto (engl. "The Sims 2 University") on 11. maaliskuuta 2005 julkaistu lisäosa "The Sims 2"-peliin.
The Sims 2: Yliopisto -lisäosassa pelaajalla on mahdollisuus lähettää oma siminsä opiskelemaan yliopistoon teini-iässä tai erikseen luoda opiskelijasimejä. Yliopistoon siirryttyään simistä tulee nuori aikuinen. Sim voi asua joko asuntolassa, yksityisasunnossa tai osakuntatalossa. Yksityisasunnon voi muuttaa myös osakuntataloksi.


title: The Sims 2: Yliopisto

text: Yliopistossa sim voi valita pääaineekseen joko psykologian, teatteritaiteen, taideopin, filosofian, biologian, taloustieteen, kirjallisuuden, matematiikan, historian, fysiikan tai valtiotieteen. Tietyt pääaineet valmistavat simejä tietyille työurille. Opintojen sujumisesta riippuen simit saavat lukukauden lopussa erisuuruisia apurahoja. Lisäansioita he voivat saada työskentelemällä osa-aikaisesti esimerkiksi kahviloissa ja baareissa. Jos simin suoritustaso ei nouse tarpeeksi lukukauden aikana, sim joutuu koeajalle. Jos simin suoritustaso ei nouse koeajallakaan, hän saa potkut yliopistolta.


title: The Sims 2: Yliopisto

text: Yliopistosta valmistuttuaan simillä on valittavissa The Sims 2:n alkuperäisten työurien lisäksi myös mystiikka-, viihde-, taiteilija- ja luonnontiedeura. Yliopistosta valmistuneet simit siirtyvät kotinaapuruston simvarastoon, mistä he voivat muuttaa vanhaan kotiinsa tai uuteen asuntoon.


title: The Sims 2: Yliopisto

text: Pelissä on 125 uutta esinettä, muun muassa matkapuhelimia, urheiluvälineitä, soittimia ja käsikonsoleita.


title: Márta Sebestyén

text: Márta Sebestyén ['maːrtɒ 'ʃɛbɛʃceːn] (s. 19. elokuuta 1957) on unkarilainen laulaja. Hän laulaa unkarilaista kansanmusiikkia, mutta on myös muokannut muuta kansanmusiikkia unkarilaisempaan tyyliin. Sebestyén on laulanut yhtyeessä Muzsikás. Hänen lauluaan on myös Deep Forestin levyllä "Boheme".


title: Galaxi

text: Galaxi on 18. syyskuuta 2005 alkanut Ylen alakouluikäisille suunnattu televisio-ohjelma, jota esitetään viikonloppuisin kello 9.00–10.00 Yle TV2:ssa. Viikonloppuisin Galaxia juontavat Visa- ja Turska-nimiset hahmot, joita näyttelevät Ville Mononen ja Harri Huttunen . Galaxin alkuperäinen juontaja oli Jari Mäkipää, joka juonsi Galaxia vuosina 2005-2009.


title: Galaxi

text: Galaxissa lähetettävät ohjelmasarjat vaihtuvat tietyin väliajoin. Helmikuussa 2016 Galaxissa alkoi 20-minuuttinen sarja nimeltä Galaxi Play, joka sisältää monenlaisia osioita, kuten Hikisankarit ja Salatut päivät.


title: Suomen Demokratian Pioneerien Liitto

text: Suomen Demokratian Pioneerien Liitto (Pinskut, ent. SDPL) perustettiin vuonna 1945 vastaamaan kansandemokraattisen liikkeen varhaisnuorisotyöstä. Pioneereiksi kutsutut SDPL:n lapsijäsenet opettelivat leikin kautta työväenliikkeen arvoja, solidaarisuutta ja kansainvälisyyttä. Suomen Demokratian Pioneerien Liitto ry:n puheenjohtaja on Jarna Koskela.


title: Suomen Demokratian Pioneerien Liitto

text: SDPL:n perustamiskokous pidettiin 3. kesäkuuta 1945 Helsingin työväentalossa. Periaateohjelman sisältö muodostui seuraavaksi:


title: Suomen Demokratian Pioneerien Liitto

text: Pioneerit tutustuivat Suomen työväenliikkeen historiaan ja keskeisiin hahmoihin. Yleinen tavoite oli lasten sitouttaminen työväenliikkeen perinteisiin. Pioneerileireillä ja -kerhoissa leikittiin, askarreltiin ja laulettiin, mutta myös tutustuttiin leikin kautta muun muassa Kuuban vallankumoukseen.


title: Suomen Demokratian Pioneerien Liitto

text: 1970-luvulla SDPL jakaantui aikuisten johtajiensa riitelyn seurauksena kahtia ja käytännössä oli olemassa kaksi SDPL:ää, joilla oli omat lehdet ja omat järjestöt. Enimmillään Pioneeriliitolla oli jäseniä 1950-luvulla, noin 40 000.


title: Suomen Demokratian Pioneerien Liitto

text:
1970-luvulla pelkkä vilkaisu vihreään pioneeripaitaan paljasti, kumpaan leiriin sen kantaja kuului. Jos paita oli trikoota ja siinä oli yksi tasku, lapsen vanhemmat olivat maltillisia kommunisteja; jos paita oli kankainen ja kaksitaskuinen, lapsukainen oli todennäköisesti äärikommunistikodista. Kahtiajako oli Pioneeriliitossa sopimaton puheenaihe, kuten moni muukin asia."
Laulaja Niko Ahvonen kiteyttää kokemuksiaan pioneereista seuraavasti:


title: Suomen Demokratian Pioneerien Liitto

text: Sittemmin Pioneeriliitosta tuli puolueisiin sitoutumaton järjestö, mutta se toimii tiiviissä yhteistyössä Vasemmistoliiton kanssa. Pioneerileirejä järjestetään edelleen, ja paikallistoiminta on vilkasta erilaisten kerhojen muodossa. Jäseniä liitossa arvioidaan olevan noin 15 000. Järjestön tavoitteita ovat lasten oikeuksien puolesta toimiminen, rauhankasvatus, kansainvälisyyskasvatus sekä demokratian puolesta toimiminen. Vuonna 2015 liitolle myönnettiin avustuksena opetus- ja kulttuuriministeriön jakamaa tukea 345 000 euroa.


title: Suomen Demokratian Pioneerien Liitto

text: Erityisesti Helsingin ja Uudenmaan piirijärjestö on alkanut muuttaa toimintaansa modernimpaan suuntaan. Heidän toiminnassaan poliittiset aatteet näkyvät koko ajan vähemmän, ja esille yritetään tuoda kansainvälisempää ja nuorisolähtöisempää aatemaailmaa. He toimivat myös tiiviissä yhteistyössä Drums For Peace -järjestön kanssa.


The Adventures of Jimmy Neutron, Boy Genius: Attack of the Twonkies on THQ Studio Australian kehittämä ja THQ:n syyskuussa 2004 julkaisema yhdysvaltalainen toimintaseikkailupeli. Pelissä päähenkilö Jimmy Neutron () taistelee avaruudessa ja pelastaa galaksinsa.


title: Kazimir Malevitš

text: Kazimir Severinovitš Malevitš (, , , 23. helmikuuta 1879 Kiova – 15. toukokuuta 1935 Leningrad), oli ukrainalais-venäläinen kuvataiteilija ja taideteoreetikko. Hän oli eräs abstraktin taiteen pioneereja ja keskeinen hahmo toisiaan seuraavissa avantgarde-liikkeiden sarjassa Venäjän vallankumousten aikana vuosina 1905–1917.


title: Kazimir Malevitš

text: Malevitš tuli tunnetuksi suprematistisilla teoksillaan 1920-1920-luvuilla. Hänellä oli aluksi vaikutusvaltaa Neuvostoliiton taide-elämässä, kunnes syytökset formalismista alkoivat vaikeuttaa teosten esille saamista. Hän palasi 1920-luvun lopulla esittävään maalaustyyliin, joka muistutti hänen varhaistuotantoaan.


title: Kazimir Malevitš

text: Malevitš syntyi Ukrainassa lähellä Kiovaa puolalaisille vanhemmille. Malevitšin äidinkielet olivat puola ja venäjä. "Malevitš" on hänen puolalaisen nimensä Malewicz translitteraatio. Hän ei itse tiennyt tarkkaa syntymäaikaansa, ja jopa syntymävuodesta on epäselvyyttä. Toisten tietojen mukaan hän syntyi vuonna 1878, mutta myöhemmin syntymävuodeksi on vahvistunut 1879. Päivän epäillään olevan joko 24. tai 26 . helmikuuta . Malevitš varttui Ukrainan maaseudulla, ja hän oli taiteensa kautta koko ikänsä sidoksissa talonpoikaisympäristöön. Malevitš opiskeli Kiovan piirustuskoulussa 1895–1896. Hän muutti Moskovaan 1904, jossa opiskeli Moskovan maalaus-, veisto- ja rakennustaiteen opistossa sekä Fjodor Rerbergin ateljeessa vuosina 1904–1910. Vuonna 1910 hän osallistui "Ruutusotamies"-ryhmän näyttelyyn Moskovassa.


title: Kazimir Malevitš

text: Vuonna 1911 Malevitš osallistui taiteilijaryhmä "Nuorten liiton" ("Sojuz Molodjoži") toiseen näyttelyyn Pietarissa Vladimir Tatlinin kanssa sekä myös ryhmän kolmanteen näyttelyyn 1912 Aleksandra Eksterin, Vladimir Tatlinin ja muiden kanssa. Samana vuonna hän osallistui Moskovassa "Aasinhäntä"-ryhmän näyttelyyn. Hän sai tuon aikaisiin töihinsä vaikutteita venäläisiltä avantgardemaalareilta Natalja Gontšarovalta ja Mihail Larionovilta, joita innoitti erityisesti vanha venäläinen kansantaide "lubok".


title: Kazimir Malevitš

text: Malevitš osallistui ulkomailla Der Blaue Reiterin näyttelyyn Münchenissä 1912 ja ”Riippumattomien salonkiin” 1914 Pariisissa yhdessä Alexander Archipenkon, Sonia Delaunayn, Aleksandra Eksterin, Vadim Mellerin ja muiden venäläistaiteilijoiden kanssa. Vuonna 1915 hän julkaisi manifestinsa "Kubismista suprematismiin".


title: Kazimir Malevitš

text: Malevitš oleskeli Itä-Suomessa kesällä 1913 ystävänsä Mihail Matjušinin huvilalla, joka sijaitsi parin kilometrin päässä Uudenkirkon (sittemmin Kanneljärvi) asemalta. Matjushinin vaimon, runoilija, kirjailija ja taidemaalari Jelena Guron (Eleanora von Notenberg) kuoltua keväällä huvilalla järjestettiin 18.-20. heinäkuuta tapaaminen, jota kutsuttiin myöhemmin "Ensimmäiseksi yleisvenäläiseksi futuristien liittokokoukseksi". Siihen osallistuivat Malevitšin ja futuristisen muusikko Matjušinin lisäksi futuristirunoilija Aleksei Krutšonyh ja taidemaalari Davyd Burljuk. Mukana olivat myös runoilija Velimir Hlebnikov. Lyhyt kohtaaminen sujui yhteisymmärryksessä, ja sen aikana laadittiin suunnitelma oopperan toteuttamiseksi. Ajan henkeä ja mielialoja myötäillen tekijät pyrkivät eroon totunnaisista ja heidän mielestään jo aikansa eläneistä ilmaisumuodoista. Näin syntyi ooppera "Voitto auringosta".


title: Kazimir Malevitš

text: Tapaamisen julkilausumassa ilmoitettiin, että oli päätetty perustaa futuristinen teatteri. Saman vuoden lopulla taideyhdistys Nuorten liitto kustansi Pietarin Luna-puistossa olleeseen teatteriin kaksi futuristista esitystä. Niistä toinen oli Vladimir Majakovskin näytelmä "Vladimir Majakovski". Toinen esitys oli ”kanneljärveläisen kolmikon” kirjoittama ja säveltämä maailman ensimmäinen futuristinen ooppera "Voitto auringosta". Sen esipuheen oli kirjoittanut Velimir Hlebnikov. Kaksinäytöksisessä oopperassa kuvattiin, miten aurinko vangitaan ja miten voimaihmisten valtakunta saa alkunsa. Oopperan geometrinen puvustus ja lavasteet olivat Malevitšin suunnittelemia. Teos oli suunnattu ”laiskaa maallikkojärkeä vastaan”, ja se mainosti uutta, toisenlaista järkeä, josta puuttui kaikki logiikka. Esitys sai aikaan yleisön hurjistuneita vastalauseita.


title: Kazimir Malevitš

text: Malevitš kehitti Uudellakirkolla myös myöhemmin julkaisemiaan suprematismin ideoita.


title: Kazimir Malevitš

text: Malevitš yllätti niin taiteilijaystävänsä kuin yleisönkin siihen asti salassa pitämällään suprematistisella teossarjallaan, jossa katsoja sai nähtäväkseen nonfiguratiivisen maailman tyhjyyden.


title: Kazimir Malevitš

text: Vuosina 1915–1916 Malevitš työskenteli muiden suprematistitaiteilijoiden kanssa talonpoikais- ja taiteilijayhteisössä Skoptsin ja Verbovkan kylissä. Hän oli eri vaiheissa opettajana Ukrainassa, Valko-Venäjällä ja Venäjällä. Vuonna 1922 hän lähetti teoksiaan Berliinin ensimmäiseen venäläiseen taidenäyttelyyn.


title: Kazimir Malevitš

text: Malevitš oli monumenttien ja museoiden suojelukomitean Narkomprosin taiteilijakollegion jäsen (1918–1919). Hän toimi myöhemmin opettajana Vitebskin taideteollisuuskoulussa (1919–1922), Pietarin taideakatemiassa (1922–1927), valtion taideinstituutissa Kiovassa (1927–1929) ja Leningradin taiteilijoiden talossa (1930). Malevitšin ollessa opettajana Vitebskissä, eräs koulun oppilaista oli Aleksanteri Ahola-Valo.


title: Kazimir Malevitš

text: Vuonna 1927 hän matkusti Varsovaan, jossa oli hänen yksityisnäyttelynsä avajaiset ja edelleen Berliiniin, jossa osallistui ”Suureen berliiniläiseen taidenäyttelyyn”, jossa Malevitšilla oli oma sali. Vastaanotto oli innostunut. Samana vuonna ilmestyi saksaksi Bauhausbücher-sarjaan kuuluva Malevitšin kirjoittama kirja "Die gegenstandslose Welt" (Ei-esineellinen maailma).


title: Kazimir Malevitš

text: Malevitšin matkustaessa Berliiniin hänen arvovaltansa riisuminen ja vaikutusvaltansa rajoittaminen oli kuitenkin jo alkanut Neuvostoliitossa. Vuonna 1926 lakkautettiin Valtion taidekulttuurin instituutti (GINHUK), jonka rehtorina Malevitš oli 1924 alkaen. Syynä oli yhä äänekkäämpi modernin taiteen vastustaminen Neuvostoliitossa.Palattuaan Neuvostoliittoon Malevitš sai vielä osallistua suuriin näyttelyihin, mutta formalismisyytökset estivät hänen teostensa näytteillepanoa.


title: Kazimir Malevitš

text: Tehtyään tilateoksia ja arkkitektoneita Malevitš palasi taulumaalaukseen ja esittävään maalaustyyliin 1920-luvun lopulla. Valmistautuessaan Tretjakovin gallerian yksityisnäyttelyyn, joka pidettiin 1929, hän maalasi niin sanotun talonpoikaissarjan maalauksia ja neoimpressionistisia töitä, jotka olivat hänen varhaisemman tuotantonsa rekonstruktioita. Hän merkitsi talonpoikaissarjan työt tehdyiksi vuosina 1908-1912 ja impressionististen maalaustensa valmistumisvuodet 1903-1906.


title: Kazimir Malevitš

text: Malevitš itse vaikeutti teostensa arviointia ilmoittamalla teoksilleen vääriä valmistumisaikoja ja sijoittamalla ne esisuprematistiselle kaudelleen. Loppuvaiheen teokset antavat aihetta kysyä, antoiko Malevitš lopulta periksi vai kokeiliko hän uusia ilmaisumuotoja, joita oli saavuttanut suprematismin avulla.


title: Kazimir Malevitš

text: Vuonna 1930 teoksia oli esillä neuvostotaiteen näyttelyissä Berliinissä ja Wienissä. Malevitš pidätettiin syksyllä, mutta hänet vapautettiin joulukuun alussa. Vuonna 1931 hän osallistui Leningradissa näyttelyyn ”Nainen sosialistisen yhteiskunnan rakennustyössä”. Hän esitti 1930-luvun alussa neuvostoviranomaisille suunnitelmansa niin sanotusta sosialistisesta kaupungista Sotsgorodista, mutta hanke ei toteutunut.


title: Kazimir Malevitš

text: Vuonna 1932 Malevitš nimitettiin Leningradin Venäläisen museon kokeellisen laboratorion johtajan virkaan. Hän osallistui Yhdysvalloissa järjestettyihin venäläisen taiteen näyttelyihin. Taiteilijan viimeisiä muotokuvia oli esillä ”Leningradin taiteilijoiden ensimmäisessä näyttelyssä”. Näyttely jäi hänen elinaikanaan viimeiseksi.


title: Kazimir Malevitš

text: Eräs Malevitšin viimeisistä maalauksista on "Omakuva" renessanssimuotokuvan tyyliin. Hän signeerasi teoksen maalaamalla oikeaan alareunaan mustan neliön.Syksyllä 1933 kävi ilmi, että Malevitš sairasti parantumatonta syöpää. Taiteilijan toivomus oli tulla haudatuksi Moskovan lähelle Nemtšinovkaan. Siellä oli hänen toisen vaimonsa isän datša, jossa hän oli työskennellyt pitkään.


title: Kazimir Malevitš

text:
Malevitšin kuoltua 15. päivänä toukokuuta 1935 kulki Pietarin Nevski prospektia Moskovan asemalle ruumissaatto. Taiteilijan suprematistinen sarkofagi oli asetettu kuorma-auton lavalle, ja auton keulaan oli kiinnitetty Musta neliö. Taiteilijan ruumisarkku siirrettiin junalla Moskovaan, ja tuhkauksen jälkeen Malevitšin tuhkat vietiin Nemtšinovkaan ja haudattiin tammen alle hautausmaan vieressä olevalle pellolle. Hautapaikalle Nikolai Sujetin suunnitteli muistomerkiksi valkoisen kuution, jossa oli musta neliö. Hauta katosi sota-aikana.
Muistomerkki entistettiin pellon laidalla olevan metsän reunaan vuonna 1988. Siinä valkoiseen kivikuutioon on upotettu punainen neliö.


title: Kazimir Malevitš

text: Malevitš kokeili uransa varhaisvaiheessa modernismin eri tyylejä, kuten kubismia ja futurismia, josta esimerkkinä puvustus ja lavastus kubofuturistiseen oopperaan "Voitto auringosta". Hän esitteli 1915 Pietarissa abstraktit, ei-esineelliset kuvionsa tyylinä ja taideliikkeenä, jota kutsuttiin suprematismiksi. Kuuluisimmat tyylisuunnan mukaiset teokset ovat "Musta neliö" (1913) ja "Valkoista valkoiselle" (1918).


title: Kazimir Malevitš

text:
Mustaa neliötä hän kutsui ”paljaaksi ikoniksi” ja myös ripusti sen näyttelytilan nurkkaan ikonin tavoin. Useiden aikalaistensa tavoin Malevitš etsi uutta lähtökohtaa spiritualismista, mutta ei tyytynyt vertauskuvallisuuteen eikä epämääräisiin viittauksiin. Toinen todellisuus edusti hänelle maailmaa, jota ei voinut tavoittaa järjellä eikä kuvata tavanomaisin keinoin.
Malevitšin ajatteluun vaikutti muun muassa venäläinen mystikko-matemaatikko P. D. Uspenski, joka puhui ja kirjoitti neljännestä ulottuvuudesta sekä neljännestä tiestä.


title: Kazimir Malevitš

text: Malevitšin ajattelussa suprematismi ("ylemmyys, suprematia") merkitsi laajaa filosofis-taiteellista teoriaa, jonka avulla hän halusi löytää taiteelle kokonaan uudet lait. Suprematismilla haettiin taiteelle keinoa, jolla sen olisi mahdollisuus ylittää kolmiulotteinen todellisuus ja välittää henkisesti korkeampaa tietoisuuden tasoa, neljättä ulottuvuutta. Tällaista filosofis-taiteellista näkemystä vastustavien mukaan esoteeristen ajatusten vaikutuksen syvyyttä Malevitšiin ei ole helppo osoittaa, ja monien aikalaistensa tavoin Malevitš olisi hylännyt ne myöhemmin. Malevitšin taiteen lähtökohdaksi tulivat kuitenkin geometriset perusmuodot ja kirkkaat värit. Mustasta neliöstä tuli sen tärkein perusmuoto, filosofinen symboli, jossa maalauksen pinta ja värit vaikuttivat voimina, energiakenttinä.


title: Kazimir Malevitš

text: Malevitš käytti neliöteemaa "Voitto auringosta" -oopperassa, jossa Musta neliö esiintyi eri kohtauksissa läpi koko näytelmän. Lopulta se peitti auringon kokonaan, vain musta neliö jäi jäljelle.


title: Kazimir Malevitš

text: Malevitš jätti Berliinin näyttelynsä maalaukset berliiniläiselle arkkitehti Hugo Häringille. Vuonna 1929 teokset siirrettiin syrjäiseen hannoverilaiseen taidemuseoon, mutta 1935–1936 ne lähetettiin takaisin Häringille Berliiniin, koska ne eivät enää olleet turvassa kansallissosialistien hyökkäykseltä ”rappiotaidetta” kohtaan. Häring onnistui säilyttämään teokset Berliinissä vuoteen 1943 asti ja pelasti ne vielä pommituksilta pakenemalla eteläsaksalaiseen Biberbachin kaupunkiin.


title: Kazimir Malevitš

text: Berliinissä esitetyistä 73 maalauksesta kahdeksaatoista pidetään nykyisin kadonneena. Yksitoista niistä on julkisissa ja yksityisissä kokoelmissa, kuten Guggenheim-museossa New Yorkissa ja Venetsiassa sekä New Yorkin Museum of Modern Artissa.


title: Kazimir Malevitš

text: Amsterdamin Stedelijk-museo osti suurimman osan kokoelmasta vuonna 1958. Museon kokoelma on kolmanneksi suurin Malevitšin teosten kokoelma Pietarin Venäläisen museon ja Moskovan Tretjakovin gallerian jälkeen. Amsterdamin kokoelman yhteydessä on myös merkittävä osa taiteilijan kirjallista jäämistöä. Stedelijk-museon Malevitš-arkistossa on käsin ja koneella kirjoitettuja tekstejä, muistikirjoja ja lehtileikkeitä. Kokoelman tekstit ajoittuvat vuosille 1913–1927, ja niihin kuuluu täydellinen käsikirjoitus teoksen "Suprematism. Mir kak bespredmetnost" versioehdotuksesta vuodelta 1922. Lisäksi arkistossa on osia Malevitšin merkittävästä taideteoreettisesta teoksesta "Maailma ei-esineellistettynä".


title: Kazimir Malevitš

text: Länsimaissa Malevitšin teokset tulivat kiinnostuksen kohteiksi varsinkin minimalismin myötä 1960-luvulta alkaen.


title: Kazimir Malevitš

text: Malevitšin kuoltua hänen äitinsä, leskensä ja tyttärensä lahjoittivat 86 maalausta ja 8 piirustusta Venäläiselle museolle, jossa ne olivat esillä lyhyen aikaa. Pian ne määrättiin poistettavaksi museon näyttelytiloista. Venäläisestä museosta tuli taiteilijan oman ennustuksen mukaisesti hänen teostensa ”hautakammio”. Museo ei saanut asettaa niitä näytteille eikä edes myöntää julkisesti, että sen kokoelmissa on Malevitšin teoksia.


title: Kazimir Malevitš

text: Malevitšin ensimmäinen kuolemanjälkeinen näyttely hänen kotimaassaan oli vuonna 1962. Kansainvälistä kuuluisuutta saavuttaneen taiteilijan teosten julkistamisen paineet kasvoivat. Vasta vuonna 1977 Venäläisessä museossa olleet Malevitšin teokset siirrettiin museon pysyviin kokoelmiin ja niiden olemassaolo sai ”virallisen aseman”.


title: Kazimir Malevitš

text: Malevitšin taiteeseen tunnettiin kiinnostusta myös Neuvostoliitossa, mutta sen esittäminen ja tutkiminen vapautuivat täysin vasta virallisen sensuurijärjestelmän lakkauttamisen jälkeen vuonna 1988.


title: Kazimir Malevitš

text: Venäjän avantgarden 1900-luvun alun keskeiset tapahtumat eivät vaikuttaneet Suomessa. Malevitšin teoksia alettiin huomioida Suomessa 1960-luvulla abstraktin taiteen tullessa ajankohtaiseksi. Suomalaiset näkivät Malevitšin teoksia Tukholman Moderna Museetin näyttelyissä 1960-luvulla. "Voitto auringosta" -ooppera esitettiin uudelleen vuonna 1988 Imatralla. Pietarin Venäläisen taiteen museon Malevitšin teosten kokoelma oli esillä Didrichsenin taidemuseossa Helsingissä vuonna 2000 ja Espoon Emma-museossa avattiin lokakuussa 2006 näyttely "Kazimir Malevitsh: Henkisyys ja muoto".


title: Mankeli

text: Mankeli on liinavaatteiden ja muiden kodintekstiilien käsittelyyn tarkoitettu kodinkone, jonka avulla tekstiileistä saadaan sileämpiä. Mankelointi ehkäisee tekstiilipölyn muodostumista ja epäpuhtauksien tarttumista kankaan kuituihin sekä vähentää liinavaatteiden säilytykseen tarvittavaa tilaa. Toimintaperiaatteeltaan mankeli muistuttaa kaksikorkeaa valssainta.


title: Mankeli

text: Myös peltien muokkaamiseen on mankeleita. Säätämällä mankelin teloja sopivasti pelti saadaan muokattua sopivan kaarevaksi.


title: Mankeli

text: Mankelin edeltäjiä Pohjoismaissa olivat kaulauslauta ja kaulaustukki.


title: Mankeli

text: Mankeli keksittiin 1700-luvulla, jolloin ne olivat käsikäyttöisiä. Mankeleissa saatettiin käyttää painona kiviä, jotka muodostivat tarvittavan voiman tekstiileillä vuorattujen mankelilieriöiden puristamiseksi yhteen. Myöhemmin mankeleiden koko on pienentynyt, ja ne toimivat sähköllä.


title: Mankeli

text: Mankelin osat ovat:


title: Mankeli

text: Mankelin puristusvoima on useita satoja kiloja. Mankelitelat on valmistettu perinteisesti puusta, mutta kevyissä, kotitalouksiin tarkoitetuissa malleissa ne ovat yleensä metallia tai kevytmetallia. Suurten pesuloiden teollisuusmankelit ovat niin ikään täysin metallisia. Mankelin runkoon saattaa kuulua tekstiilin syöttämistä helpottava taso.


title: Mankeli

text: Mankelit ovat yksinkertaisuutensa vuoksi hyvin käyttöä kestäviä kodinkoneita. Yleisin mankeliin vaihdettava osa on käytössä rispaantunut mankeliliina.


title: Mankeli

text: Mankeloitaessa tekstiili asetetaan hieman kosteana mankeliliinan päälle, joka syötetään mekaanisesti tai käsin veivin avulla koneen sisällä pyörivän mankelilieriön ympärille. Syöttämisen aikana tekstiiliä venytetään hellävaraisesti, jotta se asettuisi suorassa kulmassa ja rypistymättä mankelilieriön päälle. Ennen mankelointia suuret liinavaatteet taitellaan ja venytetään mahdollisimman säännöllisen muotoiseksi suorakaiteeksi. Pienet yksittäiset liinavaatteet, kuten astiapyyhkeet ja tyynyliinat, mahtuvat mankeliin usein sellaisenaan.


title: Mankeli

text: Mikäli mankeloitava tekstiili on liian märkää ja paksua, se saattaa jäädä jumiin kahden mankelitelan väliin ja laite pysähtyy. Tällöin tulee selvittää lukemalla laitteen käyttöohjeesta oikeaoppinen telojen vapautus ja tekstiilin poistaminen niiden välistä käsin.


title: Mankeli

text: Tekstiilejä pestäessä kankaan kuitujen päät nousevat pystyyn, ja niihin tarttuu käytön ja säilytyksen aikana pölyhiukkasia, likaa, ja liinavaatteiden osalta ihosta irtoavaa rasvaa. Mankelin puristusvoima litistää syötetyn kankaan kuitupäät niin, että epäpuhtauksille jää vähemmän tarttumapintaa ja tekstiili säilyy puhtaana pidempään.


title: Mankeli

text: Mankeloinnilla voidaan materiaalista riippuen vähentää tekstiilipölyn määrää 10–60-kertaisesti. Mankelointiin sopivia tekstiilejä ovat liinavaatteet, pellavapöytäliinat, astiapyyhkeet ja pyyheliinat. Mankelointi säästää myös säilytystilaa ja lisää tekstiilien käyttömukavuutta.


title: Mankeli

text: Isojen liinavaatteiden (pussilakanat) saumoihin kohdistuu suurin puristusvoima mankelin sisällä. Pussilakanoiden valmistuksessa kudelma ja loimi eivät juuri koskaan ole tarkasti 90 asteen kulmassa toisiinsa nähden, ja tällöin lakana alkaa mankeloitaessakin "vetää" johonkin suuntaan. Mikäli vinossa oleva sauma osuu joka kerta samaan paikkaan, saattaa kangas mankeloinnin seurauksena ennen pitkää haurastua ja rikkoontua.


title: Battle B-Daman

text: Battle B-Daman on japanilainen animesarja, jonka idea pyörii B-Damanien, kuulia laukovien laitteiden, ympärillä.


title: Battle B-Daman

text:
Poika nimeltä Yamato Delgado saa haltuunsa legendaarisen B-Damanin nimeltä Cobalt Blade. Hän joutuu käyttämään sitä taistellakseen yhdessä ystäviensä kanssa puolustaakseen ihmisten, antropomorfisten eläinten ja robottien asuttamaa B-Maailmaa Varjoliiton pahuudelta.
Sarjan päähenkilö, jonka kissat kasvattivat siihen asti, kun hän oli 5-vuotias. Hän saa alussa Cobalt Bladen, voimakkaan B-Damanin. Cobalt Blade kuitenkin tuhoutuu, kun Cain McDonnell haastaa Yamaton ja tuhoaa sen. Yamato saa kuitenkin uuden B-Damanin, Cobalt Saberin. Hänestä tulee lopulta B-mestari.
B-peluri, jonka sisko Rienna (englanninkielisessä versiossa Liena) joutui Varjoliiton vangiksi. Tämän avulla hänet kiristettiin liittymään Varjoliittoon ja kukistamaan Yamato. Mutta ystävystyttyään Yamaton kanssa, hän kääntyi näitä vastaan ja sai Yamaton, Terryn ja Bullin avulla siskonsa vapautettua. Grayn B-Daman on Chrome Zephyr, mutta saa myöhemmin Armadalta ja Bullilta uuden B-Damanin nimeltä Chrome Raven.
Bullilla on kolme persoonaa: Rauhallinen ja vähän törppö, mikä hän normaalisti on, toinen hieman älykkäämpi ja itsevarmempi puoli ja sitten villi ja riehakas persoona. Hänen B-Damaninsa on Helio Breaker.
Terry esiintyy ensimmäisen kerran jaksossa 1 pelurina, joka pelastaa Yamaton pulasta. Myöhemmin Yamato ja Terry tapaavat jälleen metsässä, jossa he tappelevat hedelmästä. Selviää, että molemmat etsivät Armadaa ja he jatkavat matkaa yhdessä. Terry ja Yamato tappelevat usein, mutta ovat silti hyviä ystäviä. Terryn B-Daman on Wing Ninja, joka kuitenkin tuhoutuu taistelussa Enjyuta vastaan, mutta Terry rakentaa Armadan lähettämästä rungosta sekä kyläänsä piilotetuista legendaarisista osista uuden B-Damanin nimeltä Wing Sword.
Iso vaaleaturkkinen antropomorfinen kissa, joka on B-Maailman suurin keksijä sekä Yamaton ja Terryn mentori. Hän kehitti nollajärjestelmän, johon Cobalt Blade ja Lightning Kahn perustuvat. Myöhemmin hän kehitti ydinjärjestelmän, johon Cobalt Saber, Blazing Kahn, Chrome Raven, sekä osittain myös King Bakuso, King Rekuso ja Wing Sword perustuvat.


title: Battle B-Daman

text:
Henki, joka on Varjoliiton () (myös Uusvarjon ()) johtaja. Hän oli alun perin ensimmäinen B-mestari ja heistä historian suurin, kunnes pyysi hengiltä kuolemattomuutta jatkaakseen ikuisesti voittamattomana. Rangaistakseen Marda B:tä tämän ahneudesta hänestä tehtiin henki, joka ristiriitaisten tunteittensa vuoksi jakautui kahtia. Paha Marda B perusti Varjoliiton ja korvasi sen Ababan epäonnistumisen jälkeen Uusvarjolla. Koska Marda B ei itse voinut käydä B-taisteluita, hän loi ruumiilliseksi olomuodoksi pojan nimeltä Biarce, joka käyttää muilta B-pelureilta viedyllä energialla tehostettua automaattisesti toimivaa B-Damania Mega Diabros. Sarjan lopussa paha Marda B yhdisti itsensä ja Biarcen hahmoksi nimeltä Marda Biarce käydäkseen pitkään odottamansa viimeisen taistelun Yamatoa vastaan. Hyvä Marda B oli muodostunut B-energiaksi, ainoaksi asiaksi, mikä voisi yhdistää molemmat Marda B:n puoliskot jälleen yhdeksi.
Lyhyt ruskeaturkkinen antropomorfinen kissa ja jolla on erikoiskyky aivopestä muita olentoja. Hän esiintyi ensimmäisen jakson lopussa yhdessä Wenin ja Lin kanssa kun hän katsoi Grayn häviön Yamatolle. Hän myös sai Enjyun liittymään Varjoliittoon.
Yksi Varjoliiton parhaista B-pelureista sekä yksi Varjoliiton johtokunnan jäsenistä. Enjyu hävisi B-Daman taisteluitaan saadakseen rahaa isälleen. Mutta sitten lähti turnaukseen ja pääsi finaaliin. Häntä yritettiin lahjoa häviämään, mutta hänen vastustajansa väitti häntä huijariksi ja hänen oli pakko lähteä takaisin kotiin. Katkerana Enjyu haastoi isänsä B-taisteluun. Hän aloitti matkan pahuuden tiellä ja hyökkäsi hänet voittaneen kimppuun, joka pyysi anteeksi mutta Enjyu hyökkäsi silti. Hän liittyi myöhemmin Varjoliittoon ja otti B-Damanikseen Cobalt Bladen parin, jonka hän nimesi Lightning Kahniksi. Myöhemmin Marda B päivitti sen Cobalt Saberista varastetuilla tiedoilla Blazing Kahniksi. Pitkän ajan kuluttua taisteli Yamatoa vastaan, kunnes petti Varjoliiton ja liittyi Yamaton seuraan. Kuitenkin hän liittyi Uusvarjoon ja Yamato luuli hänen pettäneen heidät. Enjyun tarkoitus oli kuitenkin tuhota Marda B ja hän pyysi apua Liltä, joka suostui. Marda B aivopesi Lin ja myöhemmin myös Enjyun, joka palautui lopuksi normaaliksi, kun Terry voitti hänet.
Lin isoveli. Oli alun perin Varjoliiton jäsen mutta pakeni veljensä kanssa. Wen taisteli Lin kanssa Varjoliittoa vastaan ja he molemmat liittyivät Yamaton porukkaan. Marda B kuitenkin aivopesi Lin ja tämä oli nyt uuden Varjoliiton jäsen. Veljekset taistelivat keskenään, mutta Wen voitti ja Li palautui normaaliksi. Wenin B-Daman on Bakuso, jonka Bull päivitti myöhemmin King Bakusoksi.
Wenin pikkuveli. Oli myös Varjoliiton jäsen ja täysin uskollinen Ababalle. Li ja Wen pakenivat Varjoliiton päämajasta ja liittyivät Yamaton seuraan. Varjoliittoon uudelleen liittynyt Enjyu pyysi Liltä apua Marda B:n voittamiseen ja tämän pitäisi liittyä Varjoliittoon. Li suostui ja kävi veljensä kanssa B-Daman taistelun jotta hän näyttäisi kuin todella olisi vaihtanut puolta. Lin aivopesi Marda B joten Enjyun täytyi taistella yksin Marda B:tä vastaan kun tilanne olisi sopiva. Li kuitenkin palasi entiselleen hävittyään taistelun Wenille. Lin B-Daman on Rekuso, jonka Bull päivitti myöhemmin King Rekusoksi.
Robotteja, joita Varjoliiton jäännöksistä perustettu Uusvarjo käyttää tuhotakseen monia B-pelureita. Nämä käyttävät myös B-Damaneita ja tuhosivat monia kyliä.


title: Battle B-Daman

text:
Alun perin Viiden Kentän Haasteen paras B-peluri sekä vastustajana Miekkakentällä. Hän teeskenteli aluksi olevansa Yamaton ystävä, kunnes päätti kostoksi häviöstään tuhota Cobalt Bladen. Liittyi Ababan kukistuttua Uusvarjoon ja oli yksi harvoja sen jäseniä, joita ei aivopesty. Cainin isä oli odottanut Cainilta paljon ja Cain halusi näin todistaa olevansa sen arvoinen. Hän käytti aluksi B-Damania Knight Cavalry, mutta tuhosi sen tarkoituksella ja korvasi sen B-Damanilla Black Knight. Liityttyään Uusvarjoon hän tuhosi Black Knightin ja otti käyttöön B-Damanin nimeltä Lord Cavalry.
Viiden Kentän Haasten neljännen kentän, Lohikäärmekentän, vastustaja. Hän oli jo lapsuudestaan asti Cainin palvelija ja liittyi myöhemmin Uusvarjoon isäntänsä mukana. Vaikka Joshua halusi nähdä itsensä Cainin ystävänä, Cain ei koskaan ajatellut hänestä samoin. Tajuttuaan Cainin kasvavan vallanhimon, Joshua katui hänen auttamistaan. Hänen B-Damaninsa on Dragogale.
Viiden Kentän Haasten ensimmäisen kentän, Leijonakentän, vastustaja. Hänen B-Damaninsa on Accel Leon.
Viiden Kentän Haasteen toisen kentän, Feenikskentän, vastustaja. Hän on kotoisin samasta kylästä kuin Terry. Hänen B-Damaninsa on Samurai Phoenix.
Viiden Kentän Haasteen kolmannen kentän, Porttikentän, vastustaja. Hänen B-Damaninsa on Shield Giga.
Viiden Kentän Haasteen kenttätuomari.


title: Battle B-Daman

text:
Luchador-naamiota käyttävä B-peluri, jonka voittamalla Yamato pääsi 16 finalistin joukkoon. Hänen B-Damaninsa on Iron Eater.
Köyhä poika ja Yamaton ystävä, jolla on neljä pikkuveljeä. Hän osallistui mestaruusturnaukseen, mutta hävisi Enjyulle.
Punaista asua käyttävä naamioitunut B-peluri, jonka Ababa järjesti pois mestaruusturnauksesta ja asetti tämän tilalle aivopestyn Riennan. Hänen B-Damaninsa on Scope General.


title: Karakorum

text: Karakorum on vuoristo, joka sijaitsee Pakistanin, Intian ja Kiinan rajoilla. Vuoristo sijaitsee Pakistanissa Gilgit-Baltistanin, Intiassa Ladakhin ja Kiinassa Xinjiangin alueella. Se on osa Himalajan ja Hindukušin muodostamaa vuoristoaluetta. Karakorum kulkee noin 500 kilometrin matkan Pakistanin ja Kiinan raja-alueella, ja on maailman jäätiköitynein alue napaseutujen ulkopuolella. Vuoriston läpi kulkee myös Pakistanin ja Kiinan yhdistävä Karakorumin maantie, joka on maailman korkeimmalla kulkeva kansainvälinen maantie.


title: Karakorum

text: Suurin osa Karakorumin korkeimmista huipuista sijaitsee Pakistanin Gilgit-Baltistanin alueella.


title: Karakorum

text: Korkeimpia huippuja:Valtaosa korkeimmista huipuista on joko Gilgit-Baltistanin tai Ladakhin alueilla. Gilgit-Baltistanin alueella on jopa yli sata 6 100 metrin korkeuden ylittävää huippua.


title: Karakorum

text: Karakorumin vuorijonojen osien nimeämisestä ja jaosta ei toistaiseksi ole sovittu maailmanlaajuisesti. Seuraavassa on kuitenkin lista tärkeimmistä vuoriston osista Jerzy Walan mukaan. Ne on lueteltu kutakuinkin länsi-itä -suunnassa.


title: Ray Manzarek

text: Ray Manzarek (12. helmikuuta 1939 Chicago, Illinois – 20. toukokuuta 2013 Rosenheim, Saksa), oikealta nimeltään Raymond Daniel Manczarek, oli yhdysvaltalainen muusikko. Hänet tunnetaan parhaiten The Doors -yhtyeen kosketinsoittajana.


title: Ray Manzarek

text: Manczarek syntyi 12. helmikuuta 1939 puolalaissukuiseen perheeseen Chicagossa. Hän luki yliopistossa taloustieteitä ja muutti valmistuttuaan Los Angelesiin, missä hän aloitti elokuvaopinnot Kalifornian yliopistossa. Elokuvakoulussa hän tutustui toiseen elokuvaopiskelijaan, runoilija Jim Morrisoniin. Manzarek perusti vuonna 1965 Morrisonin kanssa The Doors -yhtyeen, johon kuuluivat myös kitaristi Robby Krieger ja rumpali John Densmore. Manzarek soitti koskettimia ja samalla bassokuviota vasemmalla kädellään. Doorista tuli hyvin suosittu, ja se julkaisi monia menestysalbumeja ja -singlejä. Morrison kuoli 1971, minkä jälkeen Manzarek ja muut jäsenet tekivät 1970-luvulla vielä kolme albumia yhdessä.


title: Ray Manzarek

text: Doorsin hajoamisen jälkeen Manzarek aloitti soolouran. Hän soitti 1970-luvun lopulla yhtyeessä Nite City. 1980-luvulla hän tuotti ja levytti yhdessä X:n, Philip Glassin ja Echo & the Bunnymenin kanssa. Hän julkaisi muistelmansa "Light my fire: Matkani Doorsin kanssa" vuonna 1998. 2000-luvulla Manzarek esiintyi Doors-kitaristi Robby Kriegerin kanssa nimellä "The 21st Century Doors", vuodesta 2005 lähtien nimellä "Riders on the Storm" ja myöhemmin nimellä "Manzarek–Krieger".


title: Ray Manzarek

text: Manzarek asui Kalifornian Napa Valleyssa, missä hän kasvatti vihanneksia, hedelmiä ja kanoja. Hän oli naimisissa Dorothy Fujikawan kanssa vuodesta 1967 kuolemaansa asti. Manzarekilla on yksi poika ja kolme lastenlasta. Manzarek kuoli sappitiesyöpään 20. toukokuuta 2013.


title: Hindukuš

text: Hindukuš (pers. هندوکش) on vuoristo, joka ulottuu Afganistanista Pakistanin Pohjoisille alueille. Se on Himalajan ja Karakorumin muodostaman vuoristojärjestelmän läntisin osa.


title: Hindukuš

text: Vuorijono on noin 800 km pitkä. Sen korkein huippu, Tirich Mir, ulottuu 7692 metrin korkeuteen. Vuorijonon huiput ovat paljaita ja lumen peitossa, mutta laaksoissa on tiheää asutusta, ja etelärinteiden metsät on paljolti raivattu asutuksen tieltä.


title: Hindukuš

text: Hindukušin vuorien korkeus pienenee idästä länteen mentäessä. Vuorijonon keskikohdassa lähellä Kabulia niiden keskikorkeus on 4 500–6 000 metriä ja vuorijonon keskikorkeus on 4 500 m. Vuorijonon pituus on noin 970 km ja leveyden mediaani on noin 240 km.


title: Uwaine

text: Uwaine tai Uwain (myös Owain, Yvain tai Ewain) on yksi pyöreän pöydän ritareista, joka esiintyy kuningas Arthuriin liittyvissä legendoissa.


title: Uwaine

text: Uwainen hahmo perustuu ilmeisesti todelliseen historialliseen henkilöön, 500-luvulla eläneeseen Rhegedin kuninkaaseen Owain mab Urieniin. Uwaine on yksi varhaisimmista hahmoista, joka on yhdistetty kuningas Arthuriin. Hänet mainitaan jo Geoffrey Monmouthilaisen teoksessa "Historia Regum Britanniae". Myös Chrétien de Troyes kirjoitti hänestä runoelmassaan "Le Chevalier au Lion, roman d'Yvain". Yleensä Uwainen äidiksi mainitaan kirjallisuudessa joku Arthurin sisarpuolista. Thomas Maloryn teoksessa "Pyöreän pöydän ritarit" ("Le Morte d'Arthur") Uwainen äiti on Morgan le Fay. Uwainen serkkuja ovat Gawaine, Agravain, Gaheris, Gareth ja Mordred.


__notoc__
Luettelo Borussia Dortmundissa pelanneista jalkapalloilijoista.
Robert Lewandowski


title: Natsuki Takaya

text: Natsuki Takaya () on japanilainen mangapiirtäjä. Hänen tunnetuin teoksensa on "Fruits Basket".


title: The Soft Parade

text: The Soft Parade on The Doors -yhtyeen heinäkuussa 1969 julkaistu studioalbumi. Levy on aikaisempia The Doors -albumeja kokeellisempi, ja monissa albumin kappaleissa käytettiin puhallin- ja jousisoittimia. "The Soft Parade" ei kerännyt yhtä suuria kehuja kriitikoilta kuin yhtyeen aikaisemmat julkaisut.


title: The Soft Parade

text: Joulukuussa 1968, ennen albumin julkaisua, julkaistiin singlenä kappale ”Touch Me”. Singlen nimeksi ajateltiin aluksi antaa ”Hit Me”, mutta laulusolisti Jim Morrison piti lopullista nimeä kuvaavampana.


title: The Soft Parade

text:
A-puoli
B-puoli


title: Jami Puustinen

text: Jami Puustinen (s. 9. tammikuuta 1987 Espoo) on suomalainen uransa lopettanut jalkapalloilija. Hyökkääjänä viihtyvä Puustinen siirtyi syksyllä 2003 FC Espoosta Manchester Unitedin junioriakatemiaan, mutta palasi kaksi ja puoli vuotta myöhemmin Suomeen ja FC Honkaan. Hän oli kausina 2007 ja 2010 Hongan paras maalintekijä Veikkausliigassa, ja kaudella 2009 liigan maalipörssin kakkonen joukkuetoverinsa Hermanni Vuorisen jälkeen. Vuonna 2012 hän siirtyi FC Hakaan, mutta hänen sopimuksensa purettiin muutama kuukausi myöhemmin kesken kauden. Puustisen suurimpia vahvuuksia on hyvä lähtönopeus.


title: Jami Puustinen

text: Puustinen oli vuonna 2003 Suomessa pidetyssä alle 17-vuotiaiden MM-turnauksessa osa Suomen ”Vintiöiksi” nimettyä maajoukkuetta. Puustinen sai myös vastuuta Markku Kanervan valmentamassa alle 21-vuotiaiden maajoukkueessa.


title: Ernest Chausson

text: Ernest Chausson (20. tammikuuta 1855 – 10. kesäkuuta 1899) oli ranskalainen säveltäjä.


title: Ernest Chausson

text: Chausson syntyi Pariisissa ja opiskeli aluksi oikeustiedettä. Hän aloitti musiikin opiskelun vuonna 1879 Jules Massenet’n johdolla. Jo sitä ennen hän oli säveltänyt harrastuksenaan pianokappaleita ja lauluja. Chausson loukkaantui vuonna 1899 polkupyöräonnettomuudessa ja kuoli myöhemmin samana vuonna.


title: Ernest Chausson

text: Chausson tunnetaan ensisijaisesti laulujensa ansiosta. Hän sävelsi myös orkesterimusiikkia, kuten sinfonian, kaksoiskonserton viululle ja pianolle sekä sinfonisen runon "Viviane", motetteja, kuoroteoksia ja näyttämömusiikkia.


title: Vincent d’Indy

text: Vincent d’Indy (27. maaliskuuta 1851 Pariisi – 2. joulukuuta 1931 Pariisi) oli ranskalainen säveltäjä ja musiikinopettaja.


title: Vincent d’Indy

text: D’Indy syntyi Pariisissa ja opetteli lapsena soittamaan pianoa. Myöhemmin hän opiskeli lakia. Hän kuitenkin jätti lain opintonsa voidakseen opiskella musiikkia César Franckin johdolla. D’Indy kuoli Pariisissa.


title: Vincent d’Indy

text: Vain harvoja d’Indyn teoksia esitetään nykyään säännöllisesti. Hän sävelsi muun muassa orkesterimusiikkia ja oopperoita, joista tunnetuin lienee "Fervaal" (1897).


title: Trilli (musiikki)

text: Trilli on musiikillinen koriste, joka yleisimmin on sellainen, että kahta sävelasteikon vierekkäistä ääntä toistetaan nopeasti peräkkäin. Nuotteihin trilli merkitään tavallisesti kirjaimilla "tr" sen nuotin yläpuolella, johon trilli halutaan lisätä. Joskus trilli merkitään myös nuotin yläpuolella olevalla aaltoviivalla jota sanotaan trilliketjuksi. Se on kysymyksessä silloin kun useita peräkkäisiä eritasoisia säveliä esitetään trilleinä


title: Trilli (musiikki)

text: Pralltrilli eli mordentti nousevana (ylähele) on epätäydellinen trilli, jossa esitetään nopeasti toistensa jälkeen pääsävel, yläsivusävel ja pääsävel. Pralltrillin yläpuolelle sijoitetaan yläsivusävelen kromaattista muuntamista osoittava merkki.


title: Trilli (musiikki)

text: Mordentti laskevana (alahele) on pralltrillin kaltainen nopea vuorottelu, jossa esiintyy pääsävel, alasivusävel ja pääsävel. Laskevan mordentin merkki on sama kun pralltrillin, mutta erotuksena on merkin keskellä oleva lyhyt pystyviiva. Alasivusävelen kromaattista muuntamista osoittava merkki sijoitetaan mordenttimerkin alapuolelle.


title: Trilli (musiikki)

text:
Gruppetto eli kaksoislyönti (kaksoishele)sisältää pääsävelen ja sen toistojen välissä alasivusävelen että yläsivusävelen.
Gruppetto voidaan sijoittaa nuotin päälle tai kahden nuotin väliin.


title: Shigechiyo Izumi

text: Shigechiyo Izumi (29. kesäkuuta 1865 tai 1880 – 21. helmikuuta 1986) oli maailman vanhin ihminen Niwa Kawamoton kuoleman jälkeen. Mikäli hän oli syntynyt vuonna 1865, hän olisi ollut kuollessaan 120 vuoden ja 237 päivän ikäinen, minkä mukaan hän olisi ollut pisimpään koskaan elänyt mies ja maailman toiseksi vanhin koskaan elänyt ihminen Jeanne Calmentin jälkeen. Mikäli hän oli syntynyt vuonna 1865, hän oli myös viimeinen 1860-luvulla syntynyt.


title: Shigechiyo Izumi

text: Viimeaikaiset tutkimukset ovat herättäneet epäilyjä Izumin todellisesta iästä. On mahdollista, että hänen syntymätodistuksensa on itse asiassa hänen nuorena kuolleen vanhemman veljensä syntymätodistus. Izumi olisi saattanut syntyä vasta vuonna 1880, jolloin hän olisi ollut kuollessaan vasta 105-vuotias. Mikäli näin on, maailman vanhin tunnettu mies on Jiroemon Kimura, joka kuoli 116-vuotiaana vuonna 2013.


title: Shigechiyo Izumi

text: Izumin elämäntarinassa on havaittu useita epäselvyyksiä. Hän kasvoi Tokunoshiman saarella. Izumin tiedetään myös nauttineen säännöllisesti shochua ja olleen säännöllinen polttaja. Ruokavalio kuitenkin koostui ennemmin kalasta ja vihanneksista kuin lihasta. Izumin tapaus on yhä kiistelty. Guinnessin ennätysten kirja tunnustaa hänen syntyneen vuonna 1865 ja olleen täten kuollessaan 120-vuotias.


title: Shigechiyo Izumi

text: Izumi kuoli keuhkokuumeeseen 21. helmikuuta 1986.


title: Narvanjoki

text: Narvanjoki eli Narvajoki (, ) on 77 kilometriä pitkä joki Viron ja Venäjän Leningradin alueen rajalla. Narvanjoki saa alkunsa Peipsijärvestä Vasknarvan kylän kohdalta, josta se virtaa pohjoiseen ja laskee Suomenlahteen kuuluvaan Narvanlahteen Narva-Jõesuun kohdalla. Narvanjoki on virtaukseltaan Viron suurin joki. Joen valuma-alue on 56 200 neliökilometrin suuruinen.


title: Narvanjoki

text: Narvanjoki virtaa Narvan ja Iivananlinnan kaupunkien välitse, joiden kohdalla on 5-6.5 metriä korkeat vesiputoukset. Putousten yläpuolella on Kreenholmin saari, joka jakaa virran ja putoukset kahteen osaan. Valtakunnanraja kulkee itäistä joenhaaraa pitkin.


title: Narvanjoki

text: Joki on padottu vesivoiman tarpeisiin vuonna 1955, ja putousten kautta juoksutetaan vettä näytösluonteisesti vain harvoin. Voimalaitos sijaitsee Venäjän puolella Iivananlinnassa; sen teho on 125 MW ja putouskorkeus noin 23 m. Patoaminen synnytti padon yläpuolelle 40 km:n pituisen Narvan tekojärven, jonka pinta-ala on 191 neliökilometriä (40 neliökilometriä Viron puolella). Narvanlahdesta Narvan putouksille asti joki on purjehduskelpoinen.


title: Northwest Airlines

text: Northwest Airlines oli yhdysvaltalainen lentoyhtiö. Sen solmukohdat olivat Minneapolis-Saint Paulin-, Detroit Metropolitanin- ja Memphisin kansainvälinen lentoasema. Yhtiön pääkonttori sijaitsi Minnesotan Eaganissa.


title: Northwest Airlines

text: Northwest Airlines oli maailman neljänneksi suurin lentoyhtiö tulojen, matkustajamäärien ja kilometrien mukaan. Northwest kuljetti matkustajia Tyynenmeren yli enemmän kuin mikään muu yhdysvaltalainen lentoyhtiö. Se kuljetti myös rahtia enemmän kuin mikään muu matkustajalentoyhtiö.


title: Northwest Airlines

text: Northwest Airlines liittyi SkyTeam Allianceen vuonna 2004. Yhtiö hakeutui Chapter 11 -velkasaneeraukseen syyskuussa 2005.


title: Northwest Airlines

text: Nigerialaismies yritti räjäyttää yhdysvaltalaisen Northwest Airlinesin lentokoneen lennolla 253 25. joulukuuta 2009. Hänellä oli käytössään PETN-nimistä ainetta.


title: Northwest Airlines

text: Delta Airlines osti Northwest Airlinesin vuonna 2009, ja vuoden 2010 alussa Nortwest lopetti toimintansa sen fuusioiduttua Deltan kanssa.


title: Northwest Airlines

text: Vuoden 2009 lopussa:


title: Telefónica

text: Telefónica S.A. on espanjalainen tietoliikenneyhtiö. Se on maailman neljänneksi suurin tietoliikennealan yritys asiakkaiden määrässä ja kuudenneksi suurin kokonaismarkkina-arvolla mitattuna. Yhtiö toimii pääasiassa Espanjassa ja Latinalaisessa Amerikassa.


title: Telefónica

text: Telefónica oli ainut puhelinoperaattori Espanjassa perustamisestaan vuodesta 1924 vuoteen 1997 asti, jolloin hallitus purki sen monopoliaseman ja siitä tuli julkinen yhtiö. Johtuen suuresta markkinaosuudestaan (vuonna 2004 yli 75 prosenttia), Telefónicaa pidetään kuitenkin yhä "de facto" -monopolina.


title: Telefónica

text: Telefónican omistukseen kuuluvat muun muassa Telefónica de España (Espanjan suurin lankapuhelin- ja ADSL-operaattori), Telefónica Móviles (Espanjan suurin matkapuhelinoperaattori), Terra Networks (Internet-palveluntarjoaja) ja Telefónica Publicidad e Información (Espanjan keltaisten sivujen julkaisija).


title: Telefónica

text: Telefónican suurimmat toiminnot Espanjan ulkopuolella ovat Brasiliassa São Paulon osavaltiossa, jossa se tarjoaa laajakaista-, paikallispuhelu- ja kaukopuhelupalveluita. Yhtiö on viime aikoina pyrkinyt laajentamaan myös Euroopan markkinoille, mistä osoituksena tšekkiläisen Český Telecomin ja brittiläisen O:n ostaminen vuonna 2005.


title: Telefónica

text: Telefónican osakkeet ovat listattuna Madridin, New Yorkin ja Tokion pörsseissä.


title: Haukilahti

text: Haukilahti () on Espoon kaupunginosa, joka kuuluu Suur-Tapiolan suurpiiriin. Kaupunginosa sijaitsee Suomenlahden rannalla, ja sen maa-alue on vanhaa maankohoamisaluetta, joka on kohonnut merestä viimeisen jääkauden jälkeisinä vuosituhansina. Kaupunginosaa reunustavat 20–30 metrin korkuiset mäet, jotka nousivat ensimmäisenä merenpinnan yläpuolelle. Haukilahdessa oli vuoden 2017 alussa 5 746 asukasta, ja sen väestötiheys oli 1 787 henkilöä neliökilometriä kohden.


title: Haukilahti

text: Haukilahden moderni historia alkaa noin 1500-luvulta, mutta alueen kehitys nykytilaansa on tapahtunut pääosin vasta toisen maailmansodan jälkeisinä vuosikymmeninä, jolloin kaupunginosaan rakennettiin paljon uusia omakoti-, rivi- ja kerrostaloja. Haukilahti kasvoi sotien jälkeen pienestä helsinkiläisten lomanviettopaikasta noin 6 000 asukkaan esikaupunkialueeksi, minkä seurauksena alueen pääelinkeino muuttui maanviljelystä nykyiseen palvelu- ja kaupan alan liiketoimintaan.


title: Haukilahti

text: Haukilahden pinta-ala on 3,2 neliökilometriä. Kaupunginosa rajautuu lännessä Matinkylään, idässä Westendiin ja pohjoisessa Niittykumpuun. Haukilahden eteläpuolella avautuu Suomenlahteen kuuluva Miessaarenselkä, joka on saanut nimensä selän eteläpuolella sijaitsevasta Miessaaresta. Haukilahden ja Matinkylän rajalla virtaava Gräsanoja laskee Haukilahden satama-altaaseen.


title: Haukilahti

text: Haukilahden kaupunginosan reunoja kiertävät jono 20–30 metrin korkuisia kallioalueita (Hauenkallio, Telamäki, Rajakallio, Pitkänkallio). Näiden alueiden väliin jää matalia painautumia (5–15 m merenpinnasta). Kaupunginosan matalimmat alueet sijaitsevat Telaniityllä ja Pattisten puistossa, joka on Haukilahden maatunut lahdelma. Kaupunginosan alueen maaperää hallitsevat nykyisin matalien alueiden savimaa ja korkeiden paikkojen kalliot, joiden päällä on paikoittain ohut karikekerros.


title: Haukilahti

text: Haukilahden maanmuodot ovat kokonaisuudessaan muotoutuneet viimeisimmän jääkauden jälkeen alueen kohotessa merestä maannousemisen seurauksena. Alue muodostui tuhansien vuosien aikana alkuun Litorinameren ulkosaareksi, josta tuli myöhemmin kookas sisäsaari maankohoamisen jatkuessa. Haukilahden alue oli edelleen saari ajanlaskun alun aikoihin noin 2 000 vuotta sitten, kun merenpinta oli 7–8 metriä nykyistä korkeammalla.


title: Haukilahti

text: Kaupunginosan kasvillisuutta hallitsivat 3 000–4 000 vuotta sitten jalot lehtipuut, jotka hävisivät ilmaston kylmentyessä. Metsien rehevyys niukkeni, jolloin valoisat mäntyjen ja koivujen hallitsemat sekametsät valtasivat Haukilahden alueella sijainneet saaret. Joitakin vuosisatoja ennen ajanlaskun alkua Haukilahden alueen ilmasto alkoi jäälleen muuttua merelliseksi ja alueelle levisivät tiheät kuusikot. Samalla Pitkänkallionmäen luoteispuolella sijainnut merenlahti alkoi soistua.


title: Haukilahti

text: Haukilahden kerrostaloalueet sijoittuvat sataman länsipuolelle Mellstenin rantatielle, Pitkänkallionmäen ja Hauenkallionmäen korkeimmille kohdille sekä Westendin rajalle ja Haukilahdenkadun varteen. Rivitaloalueita on muun muassa entisen Toppelundin palstan pohjoisosassa, Telämäen ja Pattistenpuiston alueilla sekä Pitkänkallionmäen ympärillä. Alueen liikerakennukset ovat Haukilahdenkadun varrella.


title: Haukilahti

text: Varhaisimmat ihmisen jättämät merkit Haukilahdessa ovat pronssikautiset röykkiöhaudat Hauenkalliolla vesitornin lähellä. Haukilahti oli tuolloin vielä kallioinen ja osin soistunut saari. Gäddvikin kylä mainitaan ensi kertaa vuoden 1544 maakirjassa, jossa se oli merkitty kuulumaan Espoon keskiaikaiseen nimismiespitäjään, Finnovikeniin. Gäddvik puuttuu kirjoista vuodesta 1560 aina vuoteen 1756, jolloin alueelle muutti virolaisia torppareita. Haukilahden alueelle oli merkitty 1774 tehtyyn Gräsan kartanon maita esittävään karttaan kuusi torppaa.


title: Haukilahti

text: Varakkaat helsinkiläiset alkoivat 1800-luvun lopulla perustaa Haukilahteen huviloitaan. Gräsan kartanon maista lohkottiin vuoteen 1917 mennessä 28 erillistä palstaa. Vuonna 1924 valmistunut palstajako näkyy edelleen kaupunginosan tonttirakenteessa.


title: Haukilahti

text: Haukilahteen sijoittui myös Venäjän keisarikunnan rakentaman Krepost Sveaborgin maarintaman tukikohta XXXIV (34), jonka linnoitustyöt alkoivat ensimmäisen maailmansodan ollessa jo käynnissä keväällä 1916. Linnoitteita ei koskaan käytetty taisteluissa, ja asemat jäivät osin keskeneräisiksi venäläisten poistuessa Suomesta itsenäistymisen jälkeen 1918.


title: Haukilahti

text: Haukilahden kehitys pysyi pitkään muuta Espoota hitaampana, sillä sinne ei ollut nopeita maaliikenneyhteyksiä Helsingistä tai muualta Espoosta. Kulku Haukilahteen tapahtui vielä 1930-luvulla laivalla, mutta tilanne muuttui, kun valtio päätti 1932 rakentaa Jorvaksentien (nykyinen Länsiväylä) torjuakseen työttömyyttä Helsingin länsipuoleisilla alueilla. Uusi tie lyhensi matka-aikaa Helsinkiin merkittävästi ja johti alueen palstoittamisen kiihtymiseen.


title: Haukilahti

text: Haukilahden Pitkänkallionmäelle sijoitettiin talvisodassa Helsingin ilmatorjunnan 51. Valonheitinpatterin seitsemäs jaos, jonka tehtävänä oli valaista Helsinkiin pimeän turvin pyrkiviä pommikoneita. Jaos aloitti toimintansa 13. lokakuuta 1939, kun se oli vastaanottanut kalustonsa. Jaoksen lottakanttiini lopetettiin Moskovan rauhan solmimisen jälkeen maaliskuun lopulla ja sen miehistö kotiutettiin 5. huhtikuuta. Haukilahden valonheitinpatteri palasi toimintaan jatkosodan alulla 12. heinäkuuta 1941 yleisen liikekannallepanon jälkeen. Pitkänkallionmäen patteri osallistui myös Helsingin suurpommitusten torjuntaan. Haukilahden patterista vastasivat naislotat heinäkuun 1944 lopusta aina 15. lokakuuta 1944 saakka, jolloin patteri lopetti lopullisesti toimintansa.


title: Haukilahti

text: Omakotitalojen rakentaminen lisääntyi voimakkaasti toisen maailmansodan jälkeen, kun evakkoja alettiin asuttaa muualle Suomeen. Haukilahdesta lohkottiin tontteja muun muassa nykyisen Salakkatien alueelta, jonne asutettiin rintamamiehiä.


title: Haukilahti

text: Haukilahden rakennuskanta kasvoi selvästi 1950-luvulle tultaessa alueen parantuneiden liikenneyhteyksien ansiosta. Vuoden 1957 peruskartassa on nähtävissä Haukilahden pohjoisosaan syntyneet uudet pientaloalueet. Kaupunginosan tiestö oli vielä melko alkeellista, eteläosan rakentaminen hyvin vähäistä ja maankäyttö yleisesti ottaen suhteellisen tehotonta. Kerros- tai rivitaloja ei ollut vielä rakennettu. Haukilahden rantojen asutus oli pääasiassa huvilamuotoista ja kausiluontoista. Uudenmaan lääninhallitus määräsi 4. toukokuuta 1950 Haukilahteen rakennuskiellon kaavan laatimista varten. Kiellon aikana tehtiin jonkin verran rakentamista poikkeusluvilla.


title: Haukilahti

text:
1960-luvulla asutus alkoi Jorvaksentien laidalla lisääntyä hiljalleen. Rannan lähellä oli vielä 60-luvun alussa maatila, kalastustila ja huvila-asuntoja ja Jorvaksentie oli ainoa tieyhteys Haukilahdesta Westendiin. Kaupunginosan rakentaminen tapahtui 1960-luvun alkuvuosina yhden rivitalon vuositahdilla. Haukilahden rakentaminen voimistui entisestään, kun Espoosta tuli kauppala 1963. Kunnallinen kaavoitusmonopoli syntyi Espoossa 1966, kun oikeudet kaavoitukseen siirtyivät lääninhallitukselta kunnalle. Tämän seurauksena kaikille asuinalueilla alettiin laatia yleiskaavaa, ja Haukilahden kaavan luonnos valmistui tammikuussa 1964. Kaavoituksen aikanakin rakennustoiminta jatkui poikkeusluvin. Kaavaluonnoksessa suurin osa teistä oli jo merkitty nykyisille paikoilleen.
Nopeimman rakentamisen vaihe oli vuosina 1963–1967. Haukilahden asuntokanta kasvoi 1960-luvulla noin 30-kertaiseksi, ja alueelle nousi yli 1 300 uutta asuntoa. Uudet rakennukset olivat pääasiassa rivi- ja kerrostaloja. Kaupunginosan maamerkiksi muodostunut vesitorni otettiin käyttöön syyskuussa 1968. Haukilahden rakennuksia suunnittelemassa olivat muun muassa arkkitehdit Matti Aaltonen, Jaakko Laapotti ja Toivo Korhonen.


title: Haukilahti

text: Haukilahden keskeisimmät alueet olivat jo 1970-luvun vaihteessa rakennettu. Alueen ensimmäinen kaava saatiin voimaan vasta 6. toukokuuta 1974 sisäministeriön vahvistettua sen. Kaava lähinnä vahvisti jo valmistuneen rakentamisen tilan. Sama 1974 vahvistettu kaava oli edelleen 2000-luvulla suurimmin osin voimassa Haukilahden alueella; muutokset ovat olleet lähinnä niin sanottuja yhden tai kahden tontin kokoisia ”postimerkkikaavoja”. Rakennustahti hidastui, ja 1970-luvulla tuli enää 674 ja 1980-luvulla 411 uutta asuntoa. Entisen Toppelundin palstan pohjoisosaan valmistuivat 1980-luvulla Toppelundin koulu, monitoimitalo Simpukka, Haukilahden kirjasto ja -päiväkoti.


title: Haukilahti

text: 1990-luvun lama ja kaavoitetun rakennusmaan loppuminen vähensivät uusien asuntojen rakentamista, ja vuosikymmenen aikana uusia asuntoja nousikin puolet vähemmän 1980-lukuun nähden. Haukilahteen valmistuivat 1990-luvulla muun muassa uusi kauppakeskus Länsiviitta ja rannan läheisyydessä sijaitseva Toppelundin päiväkoti. Haukilahden nykyinen satama vihittiin pitkien rakennustöiden jälkeen käyttöön elokuussa 1997. 2000-luvulla uusia rakennuksia tuli enää alle 100, mikä johtuu pitkälti kaavoitetun maan loppumisesta alueella.


title: Haukilahti

text: Kaupunginosan rakennuskanta ei näyttänyt 2010-luvun alussa enää merkittävästi kasvavan, sillä alueelle oli tarkoitus rakentaa vain 32 uutta asuinrakennusta seuraavan vuosikymmenen aikana. Espoon kaupunki kaavoitti toukokuussa 2016 uuden asuinalueen Toppelundinpuiston Mellstenintien puoleiseen laitaan. Alueen kaavamuutos toteutui tosin alkuperäistä suunnitelmaa suppeampana, esimerkiksi kaavoitetun rakennusoikeuden jäädessä noin puoleen alun perin suunnitellusta.


title: Haukilahti

text: Haukilahden alueella oli 2013 noin 1 037 työpaikkaa. Eniten työllistivät terveys- ja sosiaalipalvelut (144 työpaikkaa), tukku- ja vähittäiskauppa (175 työpaikkaa) sekä ammatillinen, tieteellinen ja tekninen toiminta (116 työpaikkaa).


title: Haukilahti

text: Haukilahdessa on kaksi kunnan ylläpitämää suomenkielistä päiväkotia (Haukilahden ja Toppelundin päiväkodit) ja vuonna 1990 perustettu yksityinen ruotsinkielinen päiväkoti, jolla on ollut ostopalvelusopimus Espoon kaupungin kanssa. Haukilahden päiväkodin sisäilmaongelmista kärsinyt alkuperäinen rakennus purettiin syksyllä 2017, ja sen tilalle rakennettiin uusi kaksikerroksinen päiväkoti. Uudet tilat nostavat Haukilahden päiväkodin päivähoitopaikkojen määrän 147:ään. Kaupunginosassa aloitti 1995 ranskankielinen kielikylpypäiväkoti, joka kuitenkin lopetti toimintansa myöhemmin ja siirtyi Helsingin Kruununhakaan.


title: Haukilahti

text: Haukilahdessa on sijainnut kaksi peruskoulua, vuonna 1985 toimintansa aloittanut Toppelundin koulu ja Haukilahden koulu. Haukilahden koulun kanssa samassa rakennuksessa toimi aiemmin Haukilahden lukio, joka siirtyi syyslukukaudesta 2016 alkaen Aalto-yliopiston kampukselle Otaniemeen vaihtamatta kuitenkaan nimeään. Myös Haukilahden koulu siirtyi pois rakennuksesta elokuussa 2017, kun koulurakennuksessa käynnistyi sisäilmaremontti. Haukilahden koulu ja lukio jatkavat 1951 perustetun yksityisen edeltäjänsä, Etelä-Espoon yhteiskoulun toimintaa, joka oli perustamisensa aikaan Espoon toinen oppikoulu.


title: Haukilahti

text: Haukilahden keskustassa kauppakeskus Länsiviitan lähellä sijaitsee Espoon kaupungin ylläpitämä Haukitalo, joka toimii alueen ikäihmisten kohtaamispaikkana. Rakennuksessa järjestettävään senioreille suunnattuun toimintaan kuuluvat erilaiset liikunta- ja hyvinvointiryhmät. Haukitalossa toimii myös kunnallinen hammashoitola, ja rakennusta on käytetty Espoon työväenopiston opetuspaikkana. Rakennuksessa toimii myös lounasravintola Haukitalo.


title: Haukilahti

text: Koulun ja päiväkodin välissä sijaitsee myös punatiilirakenteinen pääasiassa nuorisotilana toimiva Haukilahden monitoimitalo. Kaupunginosassa on oma kirjasto, jonka toiminnan jatkamisesta on kamppailtu kaupungin kanssa. Kirjasto on toiminut samoissa tiloissa Toppelundin koulun kanssa, mutta muuttaa samaan uuteen rakennukseen päiväkodin kanssa vuodenvaihteessa 2018–2019. Pitkänkallionmäen läheisyydessä sijaitsee yksityisen Esperi Caren ylläpitämä hoivakoti Opri ja Oleksi, jossa on 16 asukaspaikkaa.


title: Haukilahti

text: Haukilahdessa toimii 1990-luvulla avattu kauppakeskus Länsiviitta ja 1968 avattu Sorsakivi. Länsiviitassa sijaitsevissa entisten Alepan ja Sparin tiloissa toimii toimii S-market Haukilahti. Länsiviitan pohjoispuolella sijaitsee Haukilahden vanha kauppakeskus, jonka tiloissa on toiminut Kotipizza ja georgialaista ruokaa tarjoileva ravintola Rioni. Sorsakiven tiloissa on K-Market ja SOL-pesula.


title: Haukilahti

text: Haukilahden näkyvimmän maamerkin, vesitornin huipulla 76 metrin korkeudessa sijaitsee 150-paikkainen näköalaravintola Haikaranpesä. Satamassa toimivat Haukilahden ranta- ja Haukilahden paviljonki -ravintolat, jonka tiloissa toimii myös venekerho Espoon Merenkävijöiden (EMK) toimisto. Mellstenin rannassa osan vuodesta auki oleva kahvila Café Mellsten, jossa on 60 asiakaspaikkaa sisällä ja 320 terassilla. Kauppakeskus Länsiviitassa toimivat ravintolat Ra-Yu Sushi ja E.T. Charlie. Haukilahdensolmun läheisyydessä sijaitsevassa, vuonna 1978 valmistuneessa, toimistorakennuksessa oli joulukuussa 2018 muun muassa Norilsk Nickel toimisto. Rakennuksessa oli myös Talvivaara Kaivososakeyhtiön toimisto ennen yhtiön konkurssia vuonna 2018. Nykyisin nimellä AHTI Business Park tunnettu rakennus on aiemmin toiminut Datasaab-Valmetin pääkonttorina.


title: Haukilahti

text: Espoon kaupunki ylläpitää Haukilahden ranta-alueella kulkevaa Rantaraitiksi kutsuttua hiekkatietä ja Hauenkalliolla sijaitsevaa 1980-luvun alussa rakennettua 0,8 kilometrin pururataa. Haukilahden rantaviivalla on kaksi varsinaista uimarantaa, valvottu Mellstenin ranta ja valvomaton Toppelundin ranta. Kaupunginosan rannoilla on uinnin lisäksi harrastettu muun muassa avantouintia ja 1970-luvulta lähtien surffausta. Surfing ry käyttää kotirantanaan Haukilahtea. Espoon kaupunki ylläpitää talvisin avantoa ja lämmitettyjä pukeutumistiloja Mellstenin uimarannalla. Haukilahdessa on toiminut vuodesta 1980 juniorijalkapalloseura Haukilahden Pallo (HooGee, ). Kaupunginosassa on yksi yksityinen kuntosali, vanhassa ostoskeskuksessa toimiva Livia-kuntoklubi.


title: Haukilahti

text: Haukilahdessa sijaitsee useita erilaisia pallokenttiä. Yleiskäyttöisiä pallokenttiä ovat Pattistenpuiston, Toppelundin koulun ja Haukilahden koulun kentät, sekä vanhalla maanottopaikalla sijaitseva Haukilahden kenttä ”Sandika”. Näiden pintamateriaalit ovat vaihtelevia: Pattistenpuistossa on sekä hiekka- että nurmipintaiset kentät, kun taas kokonaan hiekkapintaisia ovat Haukilahden koulun kenttä ja Sandika. Toppelundin koulun kentällä on tekonurmipinnoite, jonka jalkapalloseura HooGee asensi sponsorirahoituksella kesällä 2018. Koripallokenttiä on Toppelundin koulun kentän länsipäässä, Pattistenpuistossa ja Sandikan pohjoispäässä. Pattistenpuistossa on myös hiekkapintainen lentopallokenttä, Mellstenin rannalla on rantalentopallokenttä ja Lahnapuistosta löytyy petanque-kenttä. Toppelundin ja Haukilahden koulujen kentät, sekä Sandika on jäädytetty pakkastalvina ulkoluistelukentiksi.


title: Haukilahti

text: Haukilahden kaupunginosan kotiseutuyhdistys, Haukilahden Seura ry (), perustettiin vuodenvaihteessa 1964–1965, kun kaupunginosan muutos pienestä huvila-alueesta asumalähiöksi oli kiivaimmillaan. Seura oli aktiivisessa toiminnassa aina 1970-luvun alulle, mutta toiminta hiljeni useamman vuoden ajaksi yhdistyksen avainhenkilöiden kuoltua. Toiminta elpyi 1980-luvun alkuun mennessä, ja seura onkin sen jälkeen järjestänyt alueella erilaista toimintaa, kuten yleisötapahtumia ja erilaisia asukasaktiviteetteja. Se on myös jakanut lähialueiden kouluihin stipendejä, julkaissut "Haukilahden Viesti" -lehteä ja ollut vaikuttamassa alueen kaavoitus- ja rakennushankkeisiin. Haukilahden Seura on nykyisin Espoon kaupunginosayhdistysten liiton ja Suomen kotiseutuliiton jäsen. Seuran jäsenmäärä on vaihdellut sadan ja kahdensadan välillä.


title: Haukilahti

text: Haukilahti kuuluu Olarin seurakuntaan, joka on osa Espoon seurakuntayhtymää. Haukilahti-Niittykummun alueella oli 4 029 Olarin seurakuntaan kuuluvaa taloutta, jotka muodostivat 27 prosentin osuuden seurakunnan jäsentalouksista.


title: Haukilahti

text: Olarin seurakunta ylläpiti kauppakeskus Länsiviitan lähellä sijaitsevaa, 15. syyskuuta 1991 vihittyä Haukikappelia, jossa oli mahdollista järjestää kaste- ja vihkitilaisuuksia sekä rajoitetusti myös siunaustilaisuuksia. Haukikappelin kappelisalissa oli istumapaikat sadalle vieraalle. Olarin seurakunta myi Haukikappelin ja viimeinen messu Haukikappelissa pidettiin keväällä 2016. Haukikappelin tilalle on rakenteilla uusia asuintaloja.


title: Haukilahti

text: Haukilahden 5 746 henkilön väestöstä suurin osa on työikäisiä 25–64-vuotiaita. Kaupunginosan väkiluku kasvoi tasaisesti muuta Espoota hieman hitaammin vuoteen 1984 saakka, jolloin kaupunginosassa asui 6 372 henkilöä. Kasvu taittui 1980-luvun puolivälissä, mistä lähtien alueen väestö on pienentynyt perheiden lasten muuttaessaan kotoaan. Arvioiden mukaan alle 18-vuotiaiden määrä supistuu alueella reilulla 900 hengellä, kun taas yli 70-vuotiaita haukilahtelaisia on vuonna 2021 peräti 1 400 nykyistä enemmän. Vieraskielisten osuus Haukilahden asukkaista oli tammikuussa 2015 alle 6,5 prosenttia, joka on lähes puolet vähemmän kuin Espoossa keskimäärin (13,3 %).


title: Haukilahti

text: Vuoden 2015 lopussa Haukilahdessa asui 2 509 työllistä henkilöä. Alueen väestön suurimpia työllistäjiä olivat tukku- ja vähittäiskauppa; kuljetus ja varastointi; majoitus- ja ravitsemistoiminta (514 henkilöä), julkinen hallinto ja maanpuolustus; pakollinen sosiaalivakuutus; koulutus; terveys- ja sosiaalipalvelut (543 henkilöä), sekä ammatillinen, tieteellinen ja tekninen toiminta; hallinto- ja tukipalvelutoiminta (475 henkilöä).


title: Haukilahti

text: Ylen tulokoneen mukaan Haukilahden alueen yli 18-vuotiaasta väestöstä ylemmän korkeakoulututkinnon oli suorittanut 29 prosenttia, ammattikoulun tai lukion 25 prosenttia, alimman korkea-asteen 14 prosenttia ja alemman korkeakoulututkinnon 14 prosenttia. Tutkijoita oli neljä prosenttia väestöstä. Vuonna 2016 alueen veronalaisista tuloista laskettu väestön keskitulo oli 57 141 euroa, mikä oli yli 44 prosenttia korkeampi koko Espoon lukuun nähden. Taloussanomien vuoden 2012 tilastojen pohjalta kokoamassa vertailussa Haukilahden postinumeroalue (02170) oli 15. vaurain alue koko Suomessa.


title: Haukilahti

text: Kansallinen kokoomus on ollut Haukilahden suurin puolue vuosina 2007–2017 pidetyissä eduskunta-, kunnallis- ja europarlamenttivaaleissa, ja se on saanut noin puolet alueen äänistä. Toiseksi ja kolmanneksi suurimmat äänisaaliit alueelta ovat yleisimmin saaneet Ruotsalainen kansanpuolue (14–20 %) ja Vihreä liitto (9–14 %). Presidentinvaaleissa 2006 ja 2012 ensimmäisellä ja toisella kierroksella eniten ääniä sai Sauli Niinistö. Niinistö oli myös suosituin ehdokas vuoden 2018 presidentinvaalissa yli 75 prosentin kannatuksella.


title: Haukilahti

text: Haukilahden alueella oli vuonna 2018 kaikkiaan 31 joukkoliikenteen pysäkkiä, joille kulkevat muun muassa seuraavat HSL:n bussilinjat:


title: Haukilahti

text: Näiden useammalla pysäkillä pysähtyvien linjojen lisäksi kaupunginosan pohjoisosassa on Haukilahdensolmun moottoritieliittymä, jonka kahden bussipysäkin kautta kulkee joukko seutuliikenteen yölinjoja. Haukilahtea palveli aiemmin joukko Espoon sisäisen liikenteen ja kuntienvälisen seutuliikenteen busseja, mutta nämä korvattiin Länsimetron aukeamisen jälkeen tammikuussa 2018 metroa tukevalla liityntälinjastolla.


title: Haukilahti

text: Haukilahteen sijoitettiin seitsemän kaupunkipyöräasemaa keväällä 2018, kun Helsingin ja Espoon kaupunkipyöräjärjestelmä laajeni Etelä-Espooseen. Järjestelmä on käytössä huhtikuun alusta lokakuun lopulle.


title: Haukilahti

text: Länsiväylän ansiosta kaupunginosaan on hyvät liikenneyhteydet Helsingistä ja Kirkkonummelta. Haukilahden katuverkosto ei ole merkittävästi muuttunut vuoden 1964 kaavaluonnoksesta tiennimiä lukuun ottamatta. Liikenteen valtaväylinä ovat edelleen luonnoksesta löytyvät Haukilahdenkatu, Toppelundintie ja Hauenkalliontie (luonnoksessa Haukilahdentie, Toppelundintie ja Kokkovuorentie). Kaupunginosan sisääntuloväylä on Länsiväylän Haukilahdensolmuun yhdistyvä Haukilahdenkatu.


title: Haukilahti

text: Haukilahdessa on venesatama, jossa on yhteensä 637 venepaikkaa (170 kaupungin hallinnassa) ja 324 autopaikkaa. Sataman alueella toimii neljä venekerhoa, Haukilahden venekerho, Espoon merenkävijät, Mellstenin venekerho ja Matinkylän venekerho. Satamasta on kesäkuun alusta syyskuun alkuun saaristoveneyhteys läheiseen Isoon Vasikkasaaren ulkoilusaareen.


title: Pamelia Kurstin

text: Pamelia Kurstin (s. Pamelia Stickney 28. toukokuuta 1976) on thereministi. Hän on opiskellut myös kontrabasson soittoa. Kurstin työskenteli aiemmin New Yorkissa, mutta asuu nykyään Wienissä.


title: Pamelia Kurstin

text: Kurstin on soittanut duossa miehensä, kosketinsoittaja Greg Kurstinin kanssa. Duo julkaisi vuonna 2000 albumin "Gymnopedie". Kurstin on soittanut myös yhtyeessä Blueblut.


title: Solipsismi

text: Solipsismi (latinan sanoista "solus ipse" ’yksin itse’) on filosofinen näkemys, jonka mukaan ”minä”-näkökulma on ensisijainen. Solipsismissa varmaksi oletetaan oma olemassaolo. Näin esimerkiksi havainnot ja niiden luonne voivat olla vain oman ajattelun tuotoksia.


title: Ady

text: Adailton Pereira dos Santos eli Ady (, s. 18. huhtikuuta 1973 Caatiba, Bahia, Brasilia) on brasilialais-tunisialainen jalkapalloilija, pelipaikaltaan keskikenttäpelaaja. Hän pelasi urallaan seurajoukkueissa Brasiliassa, Tunisiassa, Libyassa ja Suomessa sekä Tunisian maajoukkueessa.


title: Ady

text: Kotimaassaan Ady edusti viittä eri pääsarjajoukkuetta, muun muassa Goiásia ja Santosia, ja pelasi lähes 150 Série A:n ottelua. 2000-luvun alussa hän edusti tunisialaista Espérancea yli sadassa Ligue Professionnelle 1:n ja Afrikan Mestarien liigan ottelussa. Hän sai Tunisian kansalaisuuden ja pelasi kolme ottelua Tunisian maajoukkueessa. Tunisian jälkeen hän pelasi myös Libyassa ja Saudi-Arabiassa.


title: Ady

text: Suomeen Ady siirtyi kesken kauden 2005. Hän liittyi Turun Palloseuraan, jota hän edusti kolmen kauden aikana 58 Veikkausliiga-ottelussa tehden 18 maalia. Kaudella 2007 hän saavutti joukkueineen SM-pronssimitalin. Marraskuussa 2007 Ady solmi kaksivuotisen sopimuksen Ykkösen Jyväskylän Jalkapalloklubin kanssa. JJK:n liiganousuun päättyneen kauden 2008 jälkeen hän siirtyi Myllykosken Palloon, jota hän edusti kahden kauden ajan.


title: Ady

text: Adyn pelaajaura päättyi loukkaantumiseen kaudella 2010. Hän aloitti vuonna 2011 valmentajakoulutuksen Palloliiton Huippupelaajan valmentajakurssilla.


title: Léon Theremin

text: Léon Theremin (alk. Lev Sergejevitš Termen (); 28. elokuuta 1896 Pietari – 3. marraskuuta 1993 Moskova) oli venäläinen keksijä.


title: Léon Theremin

text: Theremin keksi vuonna 1920 elektronisen soittimen, jonka hän nimesi itsensä mukaan thereminiksi (). Theremin siirtyi 1920-luvulla Yhdysvaltoihin, jossa hän soitti New Yorkin filharmonikkojen kanssa thereminiä. Theremin haki keksinnölleen patentin vuonna 1929.


title: Léon Theremin

text: Theremin palasi Neuvostoliittoon 1930-luvun loppupuolella ja joutui vangituksi. 1970-luvulla hän opetti thereminin soittoa sisaruksensa lapsenlapselle Lidija Kavinalle (s. 1967). Kavinasta tuli sittemmin thereministi.


title: Léon Theremin

text: Vuonna 1991 Theremin palasi joksikin aikaa Yhdysvaltoihin. Hän kuoli Moskovassa vuonna 1993. Léon Thereminin elämästä on tehty dokumenttielokuva "" (1993), joka valmistui ennen hänen kuolemaansa.


title: Leia Organa

text: Leia Organa on yhdysvaltalaisen elokuvaohjaaja George Lucasin luoma kuvitteellinen hahmo "Tähtien sota" -elokuvissa, jota näytteli Carrie Fisher.


title: Leia Organa

text: "Tähtien sodan" alkuperäisessä trilogiassa hahmo oli Alderaanin prinsessa, Imperiumin senaatin jäsen ja Kapinaliiton tukija sekä Han Solon rakastajatar. Hän paljastui myöhemmin Luke Skywalkerin kaksoissisareksi sekä Anakin Skywalkerin ja senaattori Padmé Amidalan tyttäreksi. Esiosatrilogian lopussa, Padmén kuoltua synnytyksessä ja Anakinin käännyttyä Darth Vaderiksi, Alderaanin senaattori Bail Organa ja kuningatar Breha Organa adoptoivat Leian. Jatkotrilogiassa Leia on Vastarinnan kenraali ja johtaa taistelua Ensimmäistä ritarikuntaa vastaan. Lisäksi hänellä ja Hanilla on poika nimeltä Ben, joka kääntyi Voiman pimeälle puolelle ja otti itselleen nimen Kylo Ren.


title: Leia Organa

text: "Star Wars Legends" -jatkumossa Leia on koulutettu jedimestari ja Uuden tasavallan valtionpäänainen. Hänellä on kolme lasta: Jaina Solo, Jacen Solo ja Anakin Solo.


title: Leia Organa

text: Esiintyessään ensi kerran vuoden 1977 elokuvassa "Tähtien sota", Leia Organa on Alderaanin prinsessa ja senaattori Galaktisen Imperiumin senaatissa. Darth Vader vangitsee hänet alukseltaan "Tantive IV:ltä", missä hän toimii Kapinaliiton vakoojana. Vader vangitsee hänet ja vaatii Imperiumin voimakkaan aseen, Kuolemantähden, varastettuja piirustuksia. Leia oli kuitenkin piilottanut ne astromekaanikkodroidi R2-D2:n sisään, joka lähetettiin protokolladroidi C-3PO:n mukana läheiselle planeetta Tatooinelle etsimään jedimestari Obi-Wan Kenobi.


title: Leia Organa

text: Leialta vaaditaan kapinallisten olinpaikkaa ja antaa erään hylätyn tukikohdan sijainnin. Tästä huolimatta, Kuolemantähden komentaja, suurmoffi Tarkin, määrää Alderaanin tuhottavaksi. Lopulta Luke Skywalker, Han Solo, Obi-Wan, wookiee Chewbacca ja droidit pelastavat hänet. Kun he pakenevat Obi-Wanin uhrattua henkensä, he ottavat Yavinin taisteluun, jossa Luke tuhoaa Kuolemantähden X-siipihävittäjällään. Massanin temppelissä Yavin IV -kuussa, prinsessa ojentaa pelastajille ja taistelun sankareille Alderaanin vapaudenmitalit.


title: Leia Organa

text: "Imperiumin vastaiskussa" on kulunut kolme vuotta Yavinin taistelusta. Leia Organa on muiden kapinallisten kanssa jääplaneetta Hothilla. Hän auttaa evakuoimaan tukikohdan Imperiumin joukkojen hyökätessä. Hän pakenee Hanin, C-3PO:n ja Chewbaccan kanssa "Millennium Falconilla" ja onnistuvat asteroidivyöhykkeellä torjumaan Imperiumin TIE-hävittäjät, mutta "Falconin" hyperajomoottori vaurioituu. Romanssi Leian ja Hanin välillä alkaa kukkia tämän jälkeen. He saapuvat Pilvikaupunkiin aluksen korjausta varten, mutta Lando Calrissian luovuttaa heidät Darth Vaderille, joka aikoo käyttää heitä syöttinä. Hania käytetään myös koekappaleena karboniittijäädytyksessä ja Leia tunnustaa sitä ennen tunteensa tälle. Vader luovuttaa Hanin palkkionmetsästäjä Boba Fettille.


title: Leia Organa

text: Myöhemmin Lando auttaa Leiaa, Chewbaccaa ja droideja pakenemaan. Chewbacca kuitenkin yrittää kuristaa Landon, eikä Leiakaan huoli hänen apuaan. Paon aikana hän aistii Luken olevan pulassa ja palaa pelastamaan hänet. Luke oli kohdannut valosapelitaistelussa Vaderin ja menettänyt toisen kätensä. Leia vie hänet sairaalaosastolle, missä Luke saa keinotekoisen käden.


title: Leia Organa

text: "Jedin paluussa", vuosi Pilvikaupungin tapahtumien jälkeen, Leia, Chewbacca, Lando, Luke, C-3PO ja R2-D2 matkaavat Tatoinelle pelastaakseen Hanin Jabba the Huttilta. Leia esittää palkkionmetsästäjää, joka luovuttaa Chewbaccan Jabballe. Aluksi hän tekee käytöksellään vaikutuksen Jabbaan, mutta vapautettuaan Hanin karboniitista Jabba tekee hänestä uuden orjatytön ja pakottaa käyttämään kultaisia ”bikineitä”. Luken surmattua rancor-hirviö, Jabba aikoo heittää hänet, Hanin ja Chewbaccan kuolemaan sarlaccille. Naamioitunut Lando auttaa Luken, Hanin ja Chewbaccan pakoon. Leia puolestaan kuristaa Jabban ketjullaan kuoliaaksi, minkä jälkeen R2-D2 vapauttaa hänet. Luke tuhoaa huvipurren.


title: Leia Organa

text: Valmistautuessaan viimeiseen taisteluun Imperiumia vastaan Endorissa, Luke paljastaa Leialle olevansa hänen kaksoisveljensä ja että Darth Vader on heidän isänsä. Aluksi Leia ei halua uskoa sitä, mutta tajuaa Luken puhuvan totta. Leia ja han johtavat kapinalliset viimeiseen taisteluun, samalla kun kapinallisten laivasto hyökkää toiselle Kuolemantähdelle. Leia haavoittuu lievästi, mutta auttaa kapinallisia ja näiden kanssa liittoutuneita ewokeja kukistamaan Imperiumin.


title: Leia Organa

text: "ssa", Padmé Amidala odotti Anakin Skywalkerin lapsia Kloonisotien lopussa. Elokuvan lopussa Padmé synnyttää Polis Massan sairaalassa kaksoset Luken ja Leian. Padmé kuolee synnytyksen jälkeen, ja Alderaanin senaattori Bail Organa adoptoi hänet suojellakseen häntä keisari Palpatinelta. Expanded Universen mukaan Leian syntymänimi on "Leia Amidala Skywalker", mutta virallinen aikajatkumo ei ole vahvistanut tätä.


title: Leia Organa

text: Elokuvassa "" Leia on kenraalina Vastarinnassa, Uuden tasavallan tukemassa järjestössä, joka vastustaa Imperiumin jäänteistä muodostunutta Ensimmäistä ritarikuntaa. Hän etsii Lukea, joka on kadonnut. Samasta syystä kuin miksi Luke oli kadonnut, Leia ja Han olivat erkaantuneet toisistaan. Heidän poikansa, Ben, joka oli myös yksi Luken jedioppilaista, oli kääntynyt Voiman pimeälle puolelle ja ryhtynyt yksinvaltias Snoken oppilaaksi nimellä Kylo Ren.


title: Leia Organa

text: Leia tapaa jälleen Hanin ja Chewbaccan Takodanan taistelun päätyttyä. Vastarinnan kehittäessä suunnitelman ritarikunnan Tähdentappajatukikohdan tuhoamiseksi, Leia suostuttelee Hanin yrittämään käännyttää poikansa takaisin valoisalle puolelle. Leia itse jää taistelun ajaksi Vastarinnan tukikohtaan planeetta D’Qarille ja tuntee Hanin kuoleman Kylo Renin käsistä häiriönä Voimassa. Taistelun jälkeen R2-D2 herää ja BB-8:n avulla paljastaa Leialle ja muille Luken olinpaikan. Pian tämän jälkeen hän toivoo Voiman olevan Reyn kanssa, kun tämä lähtee Chewbaccan ja R2-D2:n kanssa Luken luokse.


title: Leia Organa

text: Elokuvassa "" Vastarinnan joukot evakuoivat itsensä D’Qarilta ja evakuoinnin jälkeen hän alensi Poe Dameronin komentajasta kapteeniksi, koska tämä oli käskemättä tuhonnut Ensimmäisen ritarikunnan "Mandator IV" -tähtitaistelulaiva "Fulminatrixin" ja siten aiheuttanut Vastarinnan kaikkien MG-100 StarFortress SF-17 -pommittajien tuhoutumisen. Kun Ensimmäinen ritarikunta jäljittää Vastarinnan ja tuhoaa komentoalus "Raddusin" komentosillan, jonka väki imeytyy avaruuteen, Leia pelastautuu Voiman avulla, mutta ajautuu heikkoon tilaan, minkä vuoksi vara-amiraali Amilyn Holdo ottaa Vastarinnan väliaikaisesti komentoonsa.


title: Leia Organa

text: Toivuttuaan hän pysäyttää Poen kapinoinnin Holdoa vastaan. He evakuoituvat komentoalus "Raddusin" ja pakenevat pienillä U-55 -pelastusaluksilla mineraaliplaneetta Craitille, toivoen Ensimmäisen ritarikunnan vain menevän planeetan ohi ja voivansa itse kutsua Ulkokehän liittolaisiaan apuun. Mutta Vastarinta paljastuu, Craitin tukikohta joutuu hyökkäykseen kohteeksi eivätkä liittolaiset saavu auttamaan. Luken Voiman kautta luoma kuvajainen ilmestyy ja puhuu Leian kanssa ennen kuin menee pidättelemään Ensimmäistä ritarikuntaa. Kun Vastarinnan evakuointi planeetalta on valmis, hän ja Rey tuntevat Voiman kautta oikean Luken kuoleman Ahch-Tolla. Eloonjääneiden paetessa "Millennium Falconilla", Leia uskoo, että kokemistaan menetyksistä ja Luken kuolemasta huolimatta Vastarinta nousee vielä uudelleen.


title: Leia Organa

text: Näyttelijä Carrie Fisher kuoli äkillisesti 27. joulukuuta 2016, mutta kaikki hänen kohtauksensa elokuvaan "The Last Jedi" olivat tuolloin jo kuvattu. Leia esiintyy kuitenkin "Episodi IX:ssä" jatko-osatrilogian aiemmista elokuvista pois jätettyä materiaalia käytettäen.